ועדת החוקה, חוק ומשפט, כנסת 16, פרוטוקול מספר 367, 2004-12-28 09:00

מיכאל איתן: אני פותח את הישיבה.

מיכאל איתן: אנחנו מקיימים את הישיבה העשירית בנושא חוק הפינוי והפיצוי.

מיכאל איתן: בישיבה הזאת אנחנו גם מתכוונים לקיים הצבעות בסעיפים השונים שבהם קיימנו דיונים וגיבשנו חלופות שונות, אנחנו נצטרך להכריע ביניהן.

מיכאל איתן: כידוע לכם, ועדת החוקה קיבלה על עצמה לדון רק בחלק מהחוק הזה, בעיקר בסוגיות היותר עקרוניות ובחלק העונשי שבו, ואילו ועדת הכספים מטפלת בכל ההסדרים הקשורים בפיצויים כספיים.

מיכאל איתן: במהלך התקופה הזאת הוועדה שמעה את נציגי הממשלה, שביקשו מהוועדה לתת אישור לכלים שיאפשרו להם להגשים ולבצע את החלטת הממשלה, שקיבלה אישור מהכנסת, בדבר תוכנית ההתנתקות שראש הממשלה יזם ושהממשלה קיבלה.

מיכאל איתן: על מנת שהממשלה תוכל לבצע את ההחלטה, היא צריכה כלים משפטיים-חוקיים; משרד המשפטים הביא הצעת חוק, הכנסת אישרה אותה בקריאה ראשונה וכאן בוועדה יכולנו לקיים דיון מפורט בכל סעיף וסעיף בהצעת החוק, גם לשמוע את עמדת כל הגורמים המעורבים ולבחון יותר מקרוב את תגובת המתיישבים להצעת החוק הזאת.

מיכאל איתן: הצעת החוק בגרסתה הראשונה, כפי שעברה בקריאה ראשונה, עוררה זעם רב בקרב המתיישבים, אבל לא רק בקרבם, גם גורמים מהשמאל הפוליטי העירו על כך שבה

מיכאל איתן: צעת החוק יש סעיפים שמחייבים שינוי משום הם כוללים אמצעים דרסטיים מדי ואינם מאזנים נכון בין מה שאנחנו צריכים לעשות - לתת לממשלה את הכלי הנכון על מנת לאפשר לה לבצע את התוכנית לבין החובה שלנו לשמור גם על זכויות המתיישבים.

מיכאל איתן: אמרתי כאן, כקו מנחה שלדעתי צריך להנחות את חברי הוועדה, שבעת הזאת - שבה הרוב רוצה לבצע את תוכנית ההתנתקות, כשהממשלה עם כל המנגנונים הגדולים שלה רוצה לבצע את המהלך הזה שרוב הציבור רוצה בו - כולנו יודעים שבסופו של דבר את המחיר יצטרכו לשלם בני אדם, שיצטרכו לעקור אותם מבתיהם, שיצטרכו לחפש עתיד חדש, שיעברו חוויות קשות שאיש מאיתנו לא היה רוצה לעבור אותן.

מיכאל איתן: ואלה אנשים שהלכו למקומות הקשים ביותר, חשפו את עצמם לסכנות, הלכו על פי החלטות ממשלה, ולא רק ממשלות של הימין, אלא גם של השמאל.

מיכאל איתן: חלק מהיישובים הוקמו על ידי ממשלת רבין בזמנו, בתמיכת רבין והשמאל.

מיכאל איתן: צריכה להיות לנו אחריות כלפי האנשים שצריכים לשלם עכשיו מחיר נוסף, אחרי שבעצם ישיבתם שם חלקם שילמו מחיר דמים וחלק אחר שילמו מחיר לא קל בשליחות הממשלות השונות ששלחו אותם לגור שם.

מיכאל איתן: בסיטואציה הזאת שכולם רצים עם תוכנית ההתנתקות וכולם רוצים בה - -

יצחק לוי: כבר שלוש פעמים אתה אומר שיש רוב לתוכנית, שכולם רוצים אותה, בעם אתה לא יודע אם יש רוב.

מיכאל איתן: אני מדבר על הרוב בכנסת.

אליעזר כהן: חברי הכנסת רוצים לצאת מעזה, אנחנו כבר מזמן לא שם.

מיכאל איתן: אני לא אמרתי לצאת מעזה, חבר הכנסת אליעזר כהן.

מיכאל איתן: אם אתה מצטט אותי, צטט אותי כמו שאני אומר.

אליעזר כהן: אני לא מצטט אותך.

אליעזר כהן: אני אומר שיש חברי כנסת כאלה, דליה איציק למשל.

מיכאל איתן: דווקא בסיטואציה הזאת אנחנו צריכים להיות קשובים לצורכי המיעוט.

מיכאל איתן: הוועדה צריכה לצאת מנקודת המוצא שהיא צריכה לעמוד מול הצורך של הממשלה לבצע הכול ביעילות והיא צריכה לשאול מה קורה עם האנשים, האם אנחנו לא נוקטים אמצעים כבדים מדי, קשים מדי?

מיכאל איתן: ההקדמה הארוכה שלי היא לפני שאני מציג את השינויים, שאני חושב שהם מאוד משמעותיים, שאני מציג אותם כאן בהסכמה עם נציגי הממשלה, אחרי שניהלנו דיאלוג ושיכנענו אותם לשנות במידה רבה סעיפים שונים, חלק נשארו אבל חלק שונו בצורה מהותית.

מיכאל איתן: אעבור אתכם על הסעיפים, על החלופות השונות.

מיכאל איתן: אחר ההצבעה, מה עמדת הוועדה - איזה שינוי ואיזו חלופה תתקבל.

מיכאל איתן: הסעיף הראשון שבו מדובר הוא סעיף 22(א), שמדבר על כך שלאחר שהממשלה תחליט על פינוי כל אחת מקבוצות היישובים, על פי החלטת הממשלה, המקור היה "ראש הממשלה יקבע בצו את השטחים שיפונו".

מיכאל איתן: ההצעה שלנו כרגע היא לתקן - כשאני אומר "שלנו", זאת הצעה שלי על דעת משרד המשפטים; אם למשרד המשפטים תהיה הערה או הסתייגות, הם יאמרו זאת עכשיו.

מיכאל איתן: ההצעה שלנו היא שהסעיף ישונה בצורה כזאת: "ראש הממשלה ושר הביטחון יקבע בצו" - סברנו שצו משמעותי כזה, עדיף שייעשה על-ידי שני אנשים ולא על-ידי אדם אחד.

מיכאל איתן: הצעה נוספת בסעיף הזה - הצו הזה יינתן חמישה חודשים לפני מועד הפינוי.

יצחק לוי: כתוב שישה חודשים.

מיכאל איתן: אני מתקן.

מיכאל איתן: היה כתוב שישה, וההצעה שלי, על דעת משרד המשפטים, על בסיס ניסיון להגיע לפשרות ולהבנות עם משרד המשפטים, היא חמישה חודשים.

מיכאל איתן: רצינו שישה חודשים, התפשרתי עם משרד המשפטים על חמישה חודשים, מתוך הבנה; אתם תראו בהמשך שיש עוד שינויים, שבאים הנה כעסקת חבילה אחת.

יצחק לוי: אבל זה לא נידון בוועדה.

מיכאל איתן: זה מה שאני מציע לוועדה.

יצחק לוי: אפשר להבין מה פשר השינוי?

יצחק לוי: הרי בוועדה דנו על שישה חודשים, פתאום אתה אומר חמישה.

יצחק לוי: צריך מילת הסבר.

יצחק לוי: הפשרה עם משרד המשפטים נחמדה מאוד, אבל צריך להבין מדוע.

אברהם רביץ: האם משרד המשפטים רצה עוד פחות והיתה פשרה של חמישה חודשים?

מיכאל איתן: לא, אני ביקשתי לשנות דברים אחרים שתראו בהמשך.

מיכאל איתן: כשעלתה הבקשה הזאת מצד הממשלה, בתהליך של רצון להגיע להסכמה, כדי שזה יעבור בפחות התנגדות, אני הסכמתי.

מיכאל איתן: זה מבחינתי; אם יש מישהו שמתנגד, הוא בוודאי יתנגד גם אם יהיה כתוב חודש כי הוא מתנגד.

מיכאל איתן: אבל אני רציתי לבוא עם הצעה מרוככת יותר, ביחד עם עמדת הממשלה, ולכן הסכמתי לוותר בנקודה הזאת על מנת שיתקבלו הצעות אחרות.

יצחק לוי: מה ההבדל מבחינת משרד המשפטים בין חמישה לשישה חודשים?

יצחק לוי: אני מבין את רוח הדברים, אבל מה ההבדל?

מיכאל איתן: אני מניח שאם מדברים על שישה חודשים, גם על חמישה, זה יחייב את הממשלה להיערך לקבלת החלטות קודם לכן.

מיכאל איתן: אם הממשלה מתכננת להתחיל בחודש יוני את המהלך, אנחנו קובעים לה ששישה חודשים מראש היא צריכה לתת התראה ולפני כן היא לא יכולה לפנות.

מיכאל איתן: ואנחנו עושים זאת מתוך מחשבה שצריך להודיע לאנשים שהם צריכים להתחיל להתארגן; הרי אי אפשר לומר לאדם: תיקח את הילדים שלך ואת המשפחה בעוד שבוע ותלך מכאן.

מיכאל איתן: הוא צריך לחפש מקום מגורים, מקום לימודים לילדים ועוד כל מיני סידורים.

מיכאל איתן: אז אנחנו אומרים לממשלה: אתם לא יכולים להחליט מהיום למחר, אתם צריכים לתת פרק זמן.

מיכאל איתן: קבענו שישה חודשים, כעת אנחנו מסתפקים בחמישה, אני מניח שזה בגלל העובדה שאם ההחלטות צריכות להיות מדורגות, ששת החודשים צריכים להתחיל כבר מדצמבר אם רוצים לפנות ביוני.

יצחק לוי: מה הבעיה?

יצחק לוי: אני רוצה להבין את ההיגיון.

מיכאל איתן: כנראה שלממשלה יש בעיות בהתארגנות לקבל החלטות.

מיכאל איתן: עדיין אין ממשלה.

יצחק לוי: אם אנחנו חושבים ששישה חודשים זה פרק הזמן שאדם סביר צריך כדי להתארגן, שהממשלה תדחה את הפינוי בחודש.

מיכאל איתן: אם זה יהיה שישה חודשים, תצביע בעד החוק?

יצחק לוי: אנחנו מנסים לשפר, אחרת אין טעם לשום דבר.

יולי יואל אדלשטיין: יש גבול לתנאים, בואו נפסיק את הדיון.

נסים זאב: אדוני היושב-ראש, לא הסברת מה קיבלת מהממשלה בתמורה לכך שאתה מתפשר על חמישה חודשים.

מיכאל איתן: נמצא כאן מזכיר הממשלה.

מיכאל איתן: הוא יסביר.

ישראל מימון: החוק בנוסחו המקורי הובא ללא הגבלת זמן מתוך רצון להשאיר שיקול דעת לרשות המבצעת לבצע את התוכנית על פי לוחות זמנים שהרשות המבצעת סבורה שצריך לבצע.

ישראל מימון: זה הוא ללא לוחות זמנים, על מנת להשאיר את מרווח שיקול הדעת, שנגזר בין היתר מהמלצות הצבא, המלצות כוחות הביטחון והמשטרה.

ישראל מימון: זאת היתה העמדה הראשונית של הממשלה, כאשר המשפטנים דיברו על כך שצריך זמן סביר.

ישראל מימון: כשהתקיים דיון לא דובר מהו זמן סביר.

ישראל מימון: זמן סביר יכול להיות ארבעה חודשים, חמישה חודשים, שישה, שבעה, שמונה חודשים.

ישראל מימון: אפשר להפליג ולומר שמונה חודשים, אפשר להפליג ולומר שישה חודשים, אנחנו סבורים שמספיק חמישה.

יצחק לוי: עם כל הכבוד לממשלה, יש פה ועדה של הכנסת שישבה ודנה ופתאום ברגע האחרון משנים.

נסים זאב: אבל ההמלצה של שישה חודשים היתה של הממשלה.

מיכאל איתן: זאת לא היתה המלצה של הממשלה.

מיכאל איתן: הממשלה בכלל לא רצתה תאריך, היא רצתה חופש להחליט מתי שהיא רוצה.

יולי יואל אדלשטיין: זאת היתה המלצה של היועצת המשפטית לוועדה.

מיכאל איתן: הם אמרו לנו: תחליטו מתי שאתם רוצים, אנחנו נקבע לוח זמנים.

מיכאל איתן: חבר הכנסת לוי, עכשיו אקפוץ לסעיף העונשין.

יצחק לוי: בוא נעשה גם שם חמישה חודשים.

מיכאל איתן: שם עשיתי שישה.

יצחק לוי: לא שישה, בוא נעשה גם שם חמישה.

יצחק לוי: לפחות נרוויח משהו.

מיכאל איתן: שם הורדתי מ-36 חודשים לשישה.

יצחק לוי: שיהיה חמישה, בשביל אחידות החוק.

ישראל מימון: אם רוצים חמישה חודשים בשביל הקוהרנטיות אנחנו לא מתנגדים.

יהושע שופמן: אם ההבדל הוא בין שישה לחמישה, זה לא עקרוני.

יהושע שופמן: יש לנו בעיה עם השישה חודשים בעונשין, שגילינו אותה רק הבוקר כשהגענו לפה.

מיכאל איתן: אתם תגידו את זה כשנגיע לכך.

מיכאל איתן: ההצעה שלנו, במסגרת השינויים אחרי הדיון אתמול, היא לקבוע בסעיף העונשין זמן קצר יותר.

מיכאל איתן: קודם כול, יש לעשות הבחנה.

מיכאל איתן: אני חושב שיש היגיון עצום לעשות הבחנה בין אדם שגר בביתו ומרגע שהממשלה מחליטה שהוא צריך להתפנות הוא נשאר לגור בביתו ולא עושה דבר לבין אדם שבא במיוחד להפגין ואומרים לו שאסור לו להפגין; צריך להיות הבדל בעונש.

מיכאל איתן: מה עוד שאנחנו מכירים בכך שלאדם הזה, ברמה האישית, נגרם עוול כתוצאה מהצורך המדיני לבצע את המהלך הזה.

מיכאל איתן: אז לאנשים האלה גם נגרם עוול, גם הם מתפנים, וגם הם מבצעים עבירה בכך שהם נשארים בבתיהם?

מיכאל איתן: חשבנו שכאן העונש של שלוש שנים הוא מוגזם, ההצעה שלנו היא להוריד אותו לשישה חודשים.

מיכאל איתן: אני שומע שיש כאן השגה, נשמע את ההשגה של משרד המשפטים.

אופיר פינס-פז: ההצעה שהצגת כאן היא על דעת היועצת המשפטית של הוועדה?

מיכאל איתן: היא יודעת מזה.

סיגל קוגוט: הסכמתי שצריך לעשות הנחה.

סיגל קוגוט: הרמה המדויקת של העונש, זה עניין אחר.

עזמי בשארה: זה לדיון?

מיכאל איתן: זאת הצעה, אני מסביר אותה.

יולי תמיר: השאלה היא אם המטרה היא להחזיק אנשים כל עוד תהליך הפינוי מתמשך.

יולי תמיר: לכן יש פה שאלה לממשלה כמה זמן היא מעריכה שהתהליך יתמשך - האם המטרה היא שאם ייעצרו אנשים, הם לא ישתחררו לפני סוף התהליך?

יולי יואל אדלשטיין: זה הסעיף הבא.

מיכאל איתן: יש סעיף שדן בזה, נגיע לזה מייד.

מיכאל איתן: אחזור להציג את הדברים לפי הסדר.

מיכאל איתן: בסעיף 22(א) השינוי השלישי הוא שאם תהיה חריגה, אם הממשלה תרצה לחרוג מהתקופה שנקבעה - אותם חמישה חודשים - זה יצטרך להיות באישור הכנסת.

סיגל קוגוט: אישור ועדה החוקה או ועדת החוץ והביטחון.

מיכאל איתן: באישור ועדת החוץ והביטחון.

אברהם רביץ: חריגה לאיזה כיוון?

סיגל קוגוט: חריגה לרעה, כלומר לקצר את הזמן.

סיגל קוגוט: אם ירצו עוד לקצר את הזמן, יצטרכו אישור.

עזמי בשארה: איך הגדרת מה זה לרעה ומה לטובה?

נסים זאב: למה שלא יחזרו לוועדת החוקה?

מיכאל איתן: החברים בוועדת החוקה אמרו להביא את זה לוועדת החוץ והביטחון.

נסים זאב: אני לא חושב שזה נכון.

יצחק לוי: לגבי העניין הזה, אני חושב שזה צריך לחזור לוועדת החוקה.

נסים זאב: מה זה קשור לוועדת החוץ?

נסים זאב: אם כך, שכל הדיון הזה יהיה בוועדת החוץ והביטחון.

איתמר יער: כי אם כן, השיקול יהיה ביטחוני.

סיגל קוגוט: זמן ההתחלה אלה שיקולים ביטחוניים.

סיגל קוגוט: פה זה לא רק שיקולים ביטחוניים.

עזמי בשארה: מה אתם פתאום נגד חוץ וביטחון?

יולי יואל אדלשטיין: כי אתה לא מיוצג שם.

יולי יואל אדלשטיין: אנחנו רוצים שהקול הערבי יהיה מיוצג בדיון, בשם הדמוקרטיה.

נסים זאב: אנחנו קובעים את מגבלת הזמן.

נסים זאב: אם רוצים לשנות, זה צריך לחזור לכאן.

מיכאל איתן: נחליט אחר כך לאיזו ועדה.

מיכאל איתן: יש גרסאות נוספות לסעיף הזה?

סיגל קוגוט: יש גרסאות חלופיות לדברים שהציע היושב-ראש.

סיגל קוגוט: אחת מהן, שכל צו יובא לפיקוח פרלמנטרי, ולא משנה הזמן שלו.

סיגל קוגוט: השנייה, גרסת קבוצת יצחק לוי, שבצו לא ייכלל יותר מיישוב אחד בכל מקרה.

סיגל קוגוט: גרסה אחרת היא של חבר הכנסת וילן - שהצווים יובאו רק לידיעת ועדה של הכנסת ולא לאישורה.

נסים זאב: מה עם ההסתייגות שלי, שמדברת על שני ממלאי המקום של ראש הממשלה.

סיגל קוגוט: רשמתי את זה בהערת שוליים.

נסים זאב: למה שוליים?

נסים זאב: זאת הערה רצינית - ראש הממשלה, שר הביטחון ושני ממלאי מקומו של ראש הממשלה.

סיגל קוגוט: בסדר, נצביע גם על זה.

אופיר פינס-פז: יש שני ממלאי מקום?

נסים זאב: עד אז יהיו שני ממלאי מקום.

סיגל קוגוט: אתה כותב "ממלא מקום".

סיגל קוגוט: אבל אם יהיה יותר מאחד, זה יהיה יותר מאחד.

יצחק לוי: אני תומך בזה.

מיכאל איתן: אני עובר לסעיף 22(ב).

מיכאל איתן: "ראש הממשלה רשאי לקבוע בצו, בהתייעצות עם שר הביטחון והשר לביטחון הפנים, יום שממנו ואילך תוגבל הכניסה לשטח שניתן לגביו צו לפי סעיף קטן (א).

מיכאל איתן: כך היה הנוסח במקור.

מיכאל איתן: אנחנו מציעים שתהיה הגבלה של זמן, ואני רוצה להסביר מה ההיגיון.

מיכאל איתן: מרגע שמחליטים על יום של הגבלה של כניסה ויציאה משטח, המשמעות היא שהאנשים שגרים שם גרים במקום סגור, ואם רוצים לבוא אליהם אנשים - הם לא יכולים.

מיכאל איתן: זאת פגיעה קשה באנשים שגרים שם.

מייק בלס: יכולים לבוא אליהם אנשים, בהיתר.

מיכאל איתן: נכון.

מיכאל איתן: תאר לך שאתה עושה מסיבה לחברים, וכל חבר שמוזמן צריך לקבל מהמפקד הצבאי היתר לבוא.

מיכאל איתן: ברור שזאת הכבדה קשה מאוד על החיים של האנשים.

מיכאל איתן: לכן ביקשנו לצמצם את התקופה הזאת עד למינימום האפשרי.

מיכאל איתן: אני רוצה לומר לכם, למרות שזאת נקודה טכנית, היא מאוד משמעותית, מסובכת וצופה פני עתיד.

מיכאל איתן: אנחנו לא יודעים מה תהיה המשמעות של ההחלטה - אם צריך לקחת קצת יותר זמן, קצת פחות זמן, כי קביעת המועד הזה היא כאילו יריית הפתיחה להתמודדות בין המפגינים לבין הממשלה.

מיכאל איתן: כי אם אומרים שביום מסוים יתחילו הגבלות על הכניסה, כולם מבינים שיום לפני כן מי שירצה להפגין כבר ייכנס.

מיכאל איתן: לכאורה, יכולים לומר אלה שרוצים להקל על הממשלה, שיש לקבוע תקופה ארוכה מראש.

מיכאל איתן: אחרים יכולים לומר שהתקופה צריכה להיות קצרה יותר, על מנת לתת לאנשים אפשרות לבטא את המחאה.

מיכאל איתן: השיקולים הם לא ברורים, אני לא בטוח שכל צד יודע מה טוב לו.

מיכאל איתן: אני לא חושב שטוב להחזיק תקופה ארוכה, מהרגע שיחליטו - -

עזמי בשארה: הוועדה הזאת היא לא ועדת בוררות בין צדדים.

מיכאל איתן: במידה רבה, הוועדה היא כן ועדת בוררות.

מיכאל איתן: החוק הזה צריך לאזן בין הצורך של הממשלה לבין השמירה על זכויות המחאה וזכויות הפרט.

מיכאל איתן: אנחנו כן בוררות, אנחנו מנסים להגיע למשהו שמאזן.

יולי יואל אדלשטיין: אדוני היושב-ראש, אפילו לצורך הפרוטוקול אני לא בטוח שהניסוח של שני צדדים ומה כל צד רוצה לעצמו, הוא ניסוח מוצלח.

יולי יואל אדלשטיין: אלה שמציעים כאן חושבים גם על טובת כוחות הביטחון, שלא ייפגעו חס וחלילה, גם על טובת המדינה וגם על טובת המתיישבים.

יולי יואל אדלשטיין: הניסוח של שני צדדים, הוא לא בכיוון הנכון לדעתי.

מיכאל איתן: אין לי ספק שכולם רוצים את טובת המדינה.

מיכאל איתן: יש כאלה שרוצים את טובת המדינה על-ידי כך שהתוכנית הזאת לא תתבצע, ויש כאלה שרוצים את טובת המדינה על-ידי כך שהתוכנית כן תתבצע.

יולי יואל אדלשטיין: זה משהו אחר.

מיכאל איתן: אז יש שני צדדים, והתפקיד שלנו הוא לנסות ולאזן.

מיכאל איתן: זאת מילת המפתח, זאת העבודה שלנו.

יולי יואל אדלשטיין: לאזן - זה טוב יותר.

מיכאל איתן: אם נצא מפה עם משהו מאוזן, עשינו את מלאכתנו.

מיכאל איתן: גם בסוגייה הזאת, יש כאן בעיה מורכבת, לא אפרט אותה כעת לפרטיה.

מיכאל איתן: כל אחד יחשוב ולפי זה ינווט את הצעותיו או החלטותיו, עבור מה להצביע.

מיכאל איתן: ההצעה שאנחנו מציעים היא שהמועד הזה ייקבע חודש לפני יום הפינוי, אבל אם יהיו תנאים מיוחדים שהממשלה תרצה להאריך את התקופה בעוד 15 יום, היא תוכל לעשות זאת אבל מטעמים חיוניים.

מיכאל איתן: יהיה כתוב בחוק: רק מטעמים חיוניים.

יולי יואל אדלשטיין: יש מפגינים בדרך.

יצחק לוי: יש פה נקודה של הדגשה, שהצו מוצא על-ידי ראש הממשלה וההארכה צריכה להיות על-ידי הממשלה.

יצחק לוי: זה צריך להיות ברור.

יצחק לוי: כך הנוסחים כאן וזה חשוב.

סיגל קוגוט: כן.

סיגל קוגוט: הצו יֵצא על-ידי ראש הממשלה, אבל צריכה להיות החלטת ממשלה שיש טעמים חיוניים.

יהושע שופמן: אני מזכיר שהתוספת הזאת היא לא על דעת הממשלה, לא מכיוון שאנחנו סבורים שהתקופות צריכות להיות ארוכות יותר אלא משום שאנחנו חושבים שמגבלה פורמלית יוצרת בעיות מבצעיות בשטח.

יולי תמיר: מה אתם רוצים שיהיה?

ישראל מימון: שלא יהיה שום מועד.

יולי יואל אדלשטיין: אתם רוצים ידיים חופשיות.

יהושע שופמן: שלא יהיה מועד.

יהושע שופמן: ברור לגמרי שהתקופה הזאת צריכה להיות קצרה ככל הניתן, אבל ברגע שיש מגבלה פורמלית ואין סמכות לתת את הצו הזה לפני המועד, זה בעצם מכוון התנהגות לא לאותם אנשים שבאים למסיבות או לבקר קרובים אלא לאותם אנשים שיגיעו בהמוניהם בדיוק יום לפני אותו מועד.

יהושע שופמן: לכן אנחנו סבורים שהדבר תלוי בהערכת מצב בשטח.

יהושע שופמן: ודאי שהתקופה צריכה להיות מוגבלת, אבל הגבלה פורמלית בחקיקה ראשית עלולה לגרום לתוצאות לא רצויות בשטח.

יהושע שופמן: זה עלול להכביד.

מיכאל איתן: ההצעה שלי - אמנם אני כאן חבר כמו כל אחד מהחברים, אבל אני ניהלתי את המשא ומתן אתכם אז אני מוכן כולי להציע הצעה אחרת - מאחר שאתה מדבר איתנו על תקופה, אתה בעצם כאילו נותן לנו הבטחה, אתה אומר שזה יהיה משהו בין חודש לחודש וחצי - -

יהושע שופמן: התקווה היא שזה יהיה פחות.

מיכאל איתן: אין לנו התנגדות שזה יהיה פחות, אנחנו לא מכריחים אותך שזה יהיה חודש.

מיכאל איתן: אנחנו רוצים שזה לא יעלה על חודש.

יולי יואל אדלשטיין: אנחנו רוצים שהתקופה לא תעלה על פרק זמן הזה.

מיכאל איתן: על מנת להגיע אתכם להבנה, אני מוכן לקבוע שזה לא יעלה בכל מקרה על חודש וחצי, ותסכימו כדי שזה יבוא בהסכמה.

מיכאל איתן: אם תסכימו, אני מוכן שזה לא יהיה יותר מחודש וחצי בכל מקרה, ואז אוותר לכם על העניין של ההחלטה.

מיכאל איתן: אתם לא קובעים תאריך, אבל לא יותר מחודש וחצי.

סיגל קוגוט: שזה לא יהיה יותר מ-45 יום.

יהושע שופמן: בלי אופציה נוספת בסוף?

מיכאל איתן: בלי אופציה.

מיכאל איתן: עד 45 יום, תבחרו את התאריך שאתם רוצים אבל לא יותר מ-45 יום.

מיכאל איתן: זה בעצם מה שאתה אומר לי.

ישראל מימון: ברשותך, אני רוצה לחדד.

בנימין אלון: הם מפחדים שיהיו הפגזות, הם רוצים להגביל את התקופה שם כדי שהמתיישבים לא יהיו בסכנה.

ישראל מימון: קודם כל, אני חושב שההערה של חבר הכנסת בני אלון היא במקומה.

ישראל מימון: אחד מהשיקולים המבצעיים ששוקל הצבא, או שוקל מי שמחליט מתי יהיה הפינוי בין היתר זה הנושא הזה.

ישראל מימון: אבל זה לא רק הנושא הזה.

בנימין אלון: רק זה.

ישראל מימון: מהרגע שיהיה נקוב מועד בחוק, ברור שיום אחד לפני המועד הזה עלול להיווצר מצב שתגיע אוכלוסייה נוספות, שלא מגיעה למסיבות משפחתיות.

יצחק לוי: זה בכל מקרה.

ישראל מימון: אם לא יהיה נקוב מועד ויינתן שיקול דעת, הדברים ייעשו בצורה אחרת.

יצחק לוי: הרי זה לא ייעשה בהיחבא.

יצחק לוי: נניח שלא יהיה שום תאריך, הרי אתם תודיעו יומיים-שלושה קודם, לא דקה קודם.

יצחק לוי: לא תפתיעו את האנשים ותגידו: כל אלה שבדרך, לחזור חזרה.

נסים זאב: אני נגד מועד.

נסים זאב: "קרא עלי מועד" - בשביל מה לקרוא מועד?

מיכאל איתן: רבותיי, או שיש הסכמה או שיש שתי גרסאות, חבל שנפתח דיון כעת.

מיכאל איתן: תחליטו, יש לכם עוד כמה דקות, תשקלו.

מיכאל איתן: אנחנו נצביע או על שתי גרסאות או שתהיה הסכמה.

יולי תמיר: מה יעלה להצבעה עכשיו?

יולי תמיר: אני מבינה שהגרסאות הן 14 ימים, 30, 45, או בכלל לא.

מיכאל איתן: נכון, עכשיו אני מסביר את כל הגרסאות.

מיכאל איתן: גרסאות נוספות - סיגל קוגוט, בבקשה.

סיגל קוגוט: צריך להחליט אם הצו הוא בהתייעצות או בהסכמת השרים האחרים המנויים בסעיף, וכן יש הגרסה של חבר הכנסת אדלשטיין לקשור את הסעיף הזה עם החלטה על מציאת יישוב חלופי ליישובים שמעוניינים לעבור כקהילה.

יולי יואל אדלשטיין: כן, זה מופיע כסעיף (ג) בסעיף 22.

מיכאל איתן: ובכן, אלו כל ההסתייגויות לגבי סעיף 22.

מיכאל איתן: אנחנו עוברים לסעיף 23.

מיכאל איתן: בסעיף 23 מדובר על הגבלת הכניסה והשהייה בשטח מהיום שבו החליטו על ההגבלה ועד ליום הפינוי.

מיכאל איתן: יש לנו תקופה שבה בשטח גרים אנשים וחיים שם, ומצד שני השטח הזה כבר הוכרז כשטח שעומד להיות מפונה.

מיכאל איתן: נקבע תאריך ויש תקופת ביניים שבה הכניסה והיציאה מהשטח מוגבלת רק לצורך קיום החיים במקום.

מיכאל איתן: בסעיף 23(א), על פי הצעתי, לא הכנסנו שום שינוי: "בתקופה שבין יום הגבלת הכניסה לשטח המפונה לבין יום הפינוי שלו, לא ייכנס ישראלי לאותו שטח ולא ישהה בו אלא בהיתר שייתן המפקד לפי הוראות סעיף זה ובהתאם לתנאי ההיתר".

יצחק לוי: אם בסופו של דבר לא תהיה מגבלת הזמן בסעיף 22(ב) - כלומר, אם תתקבל הצעת הממשלה - אני מציע למחוק את סעיף 23(א).

מיכאל איתן: בסדר.

מיכאל איתן: סעיף 23(ב) קובע את סוגי האנשים שהמפקד חייב להתיר להם כניסה לשטח.

מיכאל איתן: מדובר כאן כמובן על אלה שגרים במקום, וחבר הכנסת אדלשטיין הציע - ואימצנו את זה - גם מי שמקום עסקו או עבודתו בשטח; גם הוא יוכל להיכנס לשטח בתקופה שיש כניסה מוגבלת.

מיכאל איתן: זה השינוי בסעיף 23(ב).

מיכאל איתן: יש הצעות אחרות?

סיגל קוגוט: ההצעה של חבר הכנסת יצחק לוי היא לא לקשור את היתר הכניסה ל"יראו את מי שחתם על הסכם לעניין המועד".

סיגל קוגוט: הוא מציע למחוק את הסיפה הזאת.

מיכאל איתן: אסביר את ההצעה.

מיכאל איתן: בסעיף 23(ב) יש התייחסות למי שחתם על הסכם.

מיכאל איתן: כלומר, המפקד במקום חייב להתיר כניסה ויציאה של כל ישראלי שגר במקום; אין לו שיקול דעת, הוא חייב לתת לו להיכנס ולצאת.

מיכאל איתן: השאלה היא מה עם כאלה שחתמו על הסכם שהם מפנים וקיבלו את הפיצוי?

מיכאל איתן: החוק אומר:

מיכאל איתן: מי שחתם על הסכם בדבר מקדמה או על הסכם כאמור בסעיף 11 - -

אברהם רביץ: מדובר במי שעדיין גר במקום?

אברהם רביץ: למה שמצבו יורע?

מיכאל איתן: כי חלף המועד שבו עליו להתפנות על פי ההסכם.

מיכאל איתן: הוא עשה הסכם, הוא התחייב לצאת, וחלף המועד אז רואים אותו כאילו הוא ישראלי שגר בכל מקום אחר.

מיכאל איתן: יכול להיות שייתנו לו להיכנס ולצאת, אבל לא חייבים לתת לו.

יצחק לוי: יוצא שהוא עובר עבירה אם הוא בפנים בלי היתר.

מיכאל איתן: נכון, אבל יכול להיות שיתנו לו היתר, יש שיקול דעת לתת לו היתר.

יולי תמיר: הוא כבר לא גר שם.

יצחק לוי: הוא חתם על הסכם בהנחה שמכינים לו את הדירה, או שהוא גומר עסקה אחרת באשקלון או באשדוד במשך ארבעה חודשים, אבל העסק התעכב.

מיכאל איתן: אז ייתנו לו היתר להישאר.

יצחק לוי: לפי החוק לא חייבים לתת לו.

מיכאל איתן: לא חייבים, אבל יתנו לו.

יצחק לוי: רבותיי, בואו ננהג כאן במידת בית הלל.

יצחק לוי: יהודי גר שם, התעכב במקום, חתם על הסכם - -

יהושע שופמן: אני מוכנים שבמקום "חלף המועד לפינוי הנכס", יהיה כתוב "מסר את החזקה בנכס".

יהושע שופמן: אם הוא כבר מסר את החזקה ויצא, רק אז הוא כבר לא רשאי להיות בשטח.

יהושע שופמן: אבל אם תתקבל הגרסה ש"מקום עבודתו או עסקו באזור", אנחנו צריכים להוסיף את זה גם פה.

יהושע שופמן: מי שמקום עבודתו או עסקו באזור והתפנה, יוכל להיכנס לשטח.

יצחק לוי: בסדר גמור.

יולי יואל אדלשטיין: מקובל.

מיכאל איתן: אנחנו עוברים לסעיף 23(ג).

מיכאל איתן: "המפקד רשאי, לפי שיקול דעתו, להתיר כניסה לשטח מפונה ושהייה בו בתקופה האמורה" - יש לו שיקול דעת לגבי מספקי שירותים ולמי שנוכחותם בשטח נחוצה, לרבות לצורכי הפינוי עצמו.

מיכאל איתן: השארנו את הסעיף הזה ללא שינוי.

מיכאל איתן: יש הצעות אחרות?

סיגל קוגוט: כן.

סיגל קוגוט: יש הצעה לדבר על חיים סדירים, למרות שהמילה "נדרשת" היא יותר חזקה ממה שהממשלה מציעה בסיפה של הסעיף.

סיגל קוגוט: עדיף להישאר בנוסח הממשלתי.

סיגל קוגוט: חבר הכנסת רשף חן רצה להקל, שהסעיף לא יהיה מסורבל, ולכן הוא אמר שבמקום להגיד "ספקי שירותים, "נוכחותם נדרשת", "לא תפריע" הוא הציע לכתוב "רשאי להתיר לכל מי שנוכחותו שם היא לצורך החיים הסדירים".

סיגל קוגוט: אבל הוא כתב "נוכחותו נדרשת", שזאת מילה קצת חזקה.

סיגל קוגוט: הוא חשב שזה יקל, במקום פירוט.

סיגל קוגוט: חבר הכנסת בני אלון, במקום כל הסעיף, חוץ מההגדרה של ישראלי, מציע: "בתקופה שבין יום ההגבלה לבין יום הפינוי יתיר כניסה ושהייה לכל מי ששהותו היא לצורך קיום שגרת החיים", בלי הבחנה בין שיקול דעת ובין הכרח.

סיגל קוגוט: הכרח להתיר לכל מי שנמצא שם לצורך חיים שגרתיים.

נסים זאב: אני אומר שיש להשאיר שיקול דעת למפקד גם בנוגע למי שהכניסה שלו היא לא חיונית או לא נדרשת.

נסים זאב: למשל, אם הוא רוצה לבקר.

מיכאל איתן: יש לו שיקול דעת.

נסים זאב: זה לא נראה כך מהסעיף.

יהושע שופמן: בהצעה שהועלתה כאן, מחקתם גם את המילים האחרונות "לאחרים שנוכחותם בשטח לא תפריע".

יהושע שופמן: לא צריך למחוק אותן.

סיגל קוגוט: אמרתי שההצעה של רשף חן מרעה את המצב לעומת הצעת הממשלה.

סיגל קוגוט: ההצעה הממשלתית היא יותר טובה, היא מתירה שהייה בשטח למי שלא מפריע.

מיכאל איתן: ההערה היא במקום, זה ינוסח בהתאם.

מיכאל איתן: ברור שנשאר למפקד שיקול דעת.

נסים זאב: אם אנחנו משאירים שיקול דעת, אפשר למחוק את כל הסעיף לגבי צרכים כאלה או אחרים.

נסים זאב: אין צורך, זה שיקול דעת של המפקד.

סיגל קוגוט: אבל עדיף להשאיר את הביטוי "נוכחותם לא תפריע לפינוי".

מיכאל איתן: סעיפים 24, 25 ו-26, על פי הצעתי, נשארים ללא שינוי.

מיכאל איתן: זה בעצם לב החוק.

מיכאל איתן: בסעיפים האלה מדובר על איסור כניסה ושהייה, על מניעת כניסה והיתר להוציא אנשים שנמצאים בניגוד לסעיפים בחוק.

מיכאל איתן: סעיף 26 שומר על הסמכויות של כוחות הביטחון והמפקד הצבאי לפי כל דין.

יצחק לוי: לסעיף 25 יש גרסה אחרת.

מיכאל איתן: נכון.

מיכאל איתן: זאת היתה הצעתי, עכשיו יש הצעות נוספות.

יולי יואל אדלשטיין: אני רוצה לשאול את היועצים המשפטיים - האם לא תיווצר כאן לקונה מול סעיף 27?

יולי יואל אדלשטיין: משרד המשפטים הסביר לנו כל הזמן שלפי סדר הדין הצבאי העונשים הרבה יותר חמורים ממה שאתה מציע לקבוע בחוק זה.

מיכאל איתן: אבל כאן יש חוק ספציפי.

מיכאל איתן: ההנחה היא שכאשר אנחנו מדברים על חוק ספציפי עם עבירות ספציפיות ועם עונשים ספציפיים, לא ישתמשו בתחיקה הצבאית בבתי הדין הצבאיים אלא גם קובעים את מקום הסמכות בישראל.

יולי יואל אדלשטיין: לא ישתמשו או יהיה אסור להם להשתמש?

מיכאל איתן: הפרשנות הנכונה, כשיבוא בפני שופט דבר החוק הזה והוא יישפט בבית משפט ישראלי על פי החוק הזה, שקובע את העבירות והעונשים, הוא לא ייזקק לתחיקה ביטחונית שנעשית בבית דין צבאי.

מייק בלס: השפיטה בישראל היא על פי חוקי העונשין הישראלים.

מייק בלס: זה המצב היום.

סיגל קוגוט: מדובר כאן בעבירות הספציפיות של כניסה ושהייה, שיש אותן גם בסעיף 90 לצו של המפקד.

סיגל קוגוט: הכוונה היא שהן יידונו על פי החוק הזה.

מייק בלס: העבירות האלה מחליפות את הסעיפים האחרים שנמצאים שם.

מיכאל איתן: זה ברור.

סיגל קוגוט: יצחק לוי מציע למחוק את 25.

מיכאל איתן: חברים, ההצבעה שתתקיים כאן עוד מעט היא עדיין לא ההצבעה הסופית על עבודת הוועדה כולה.

מיכאל איתן: יש לנו סעיף של איחוד העילה שלא דנו בו כי אנחנו צריכים להמתין עד שוועדת הכספים תסיים את עבודתה.

מיכאל איתן: על פי הצעת החוק, התביעות של המפונים על פי החוק הזה, וכל מי שהיו לו זכויות במקום והסתדרו על פי החוק הזה - החוק הזה ישלול את זכותו לפנות בתביעה על פי עילות אחרות במקומות אחרים.

מיכאל איתן: אנחנו לא רוצים להצביע על זה עכשיו, משום שאנחנו צריכים לראות האם אכן הסידורים שנקבעו בוועדת הכספים הם מספקים.

מיכאל איתן: אם להנחת דעתנו הם יהיו מספקים, אנחנו נסכים גם לחתום על כך שאדם לא יוכל לתבוע בשום מקום אחר.

אברהם רביץ: זה יצטרך לעבור בדיקה אם זה לא נוגד חוקי יסוד.

אברהם רביץ: אתה שולל את זכות הקניין של האדם.

מיכאל איתן: לכן אנחנו לא מחוקקים את זה כחותמת גומי, אלא אומרים: נראה קודם כל מה עשו בוועדת הכספים.

מיכאל איתן: אם הם עשו טוב, אנחנו מסכימים.

מיכאל איתן: אם לא עשו טוב, לא נסכים.

אברהם רביץ: צריך להיות ערים לכך ששוללים זכות יסוד של אדם.

גדעון סער: אדוני היושב-ראש, אם אנחנו עתידים להצביע אחרי סיפור איחוד העילה, אינני יודע אם אנחנו צריכים להצביע מחדש על כל ההוראות - -

מיכאל איתן: אנחנו לא נדון מחדש, אנחנו נסיים את ההצבעה.

גדעון סער: אז למה אתה לא מקיים הצבעה אחת בסוף, אחרי שוועדת הכספים תחליט?

מיכאל איתן: משום שאני כבר חודשיים מקיים דיון, גיבשנו הסכמות, אני יודע שעשיתי את המקסימום.

מיכאל איתן: אני לא יודע מתי ועדת הכספים יגמרו, אולי זה ייקח עוד חודש.

מיכאל איתן: אני עכשיו גומר את זה, מניח הכל בצד, מחכה להם, וכשהם יסיימו - נקיים את ההצבעה רק על ייחוד העילה.

מיכאל איתן: נשארו עוד שתי נקודות.

מיכאל איתן: נקודה אחת שעלתה, ולדעתי היא צריכה הסדר, היא הנושא של חופש התנועה של חברי הכנסת.

מיכאל איתן: אנחנו מסדירים כאן את חופש התנועה של גורמים שונים, ובסוגייה של חופש התנועה של חברי הכנסת, שלא ניכנס אליה כרגע - שוחחנו על כך בוועדה, עכשיו זה לא המקום - יש ויכוח.

מיכאל איתן: יש פרשנויות שונות לגבי הביטוי "חופש התנועה לפי סעיף 9 לחוק חסינות חברי הכנסת, זכויותיהם וחובותיהם".

מיכאל איתן: שם מדובר על חופש התנועה במדינה, ויש ספקות אם החוק הזה חל או לא חל במקרים כאלה.

מיכאל איתן: אנחנו משאירים את השאלה הזאת פתוחה.

אברהם רביץ: לעיתונאים יש חופש תנועה?

אברהם רביץ: אז נוכל לקבל מערוץ הכנסת כרטיסים כדי להיכנס...

מיכאל איתן: ההערה הזאת באמת ממחישה את הפרובלמטיקה.

מיכאל איתן: אנחנו רוצים עוד לקיים מגעים, יכול להיות שנגיע להבנות, ואז לא נצטרך לעשות את זה בחקיקה.

מיכאל איתן: אני מעדיף שלא נעשה את זה בחקיקה, אבל אני חושב שאנחנו צריכים לעמוד על כך שלחברי הכנסת, כמו לשאר בעלי התפקידים שהולכים לבצע את תפקידם שם, תהיה אפשרות להגיע למקום.

מיכאל איתן: אני מאמין שהנוכחות שלהם במקום - גם של התומכים וגם של המתנגדים - בסופו של דבר תסייע לשמירה על גבולות המחאה וגם על המאמץ למנוע פגיעה ברכוש ובחיי אדם במקום.

מיכאל איתן: אני עובר לסעיף 27, סעיף העונשין, שעבר שינויים מפליגים.

מיכאל איתן: ראשית, עשינו הבחנה בין אדם שבא כדי להפגין לבין אדם שנשאר לשהות במקום לאחר היום הקובע, שבו היה צריך לפנות, ועונשו - אם הוא יקבל עונש, אני מקווה מאוד שרק יוציאו אותו ולא יענישו אותו; אנחנו מכירים הפגנות על דברים הרבה פחות חשובים וכואבים מזה.

מיכאל איתן: זה כול להיות על נושאים של איכות סביבה, על פארק, לפעמים על משכורות.

מיכאל איתן: אני חושב שכאשר אדם שמפגין על-ידי זה שהוא נשאר בביתו ומסרב לצאת מרצון - הוא לא מכה, כי אם הוא מכה אפשר להעמידו לדין על-פי סעיפים אחרים - הסעיף הזה מדבר רק על אדם שיושב בביתו ומוציאים אותו.

מיכאל איתן: אנחנו סבורים שעונש מרבי של שישה חודשים הוא די והותר.

מיכאל איתן: אני מקווה מאוד שזה אפילו לא יגיע למצב של עונש, אלא יוציא אותו וימנעו את חזרתו למקום.

מיכאל איתן: אין דין שווה לאדם אחר שבא להפגין ואומרים לו שילך, והוא לא הולך.

מיכאל איתן: עשינו הבחנה.

מיכאל איתן: אדם שגר במקום ונשאר בו - העונש המרבי הוא שישה חודשים.

מיכאל איתן: לגבי אדם שבא להפגין - העונש המרבי הוא שנתיים.

יולי תמיר: לגבי הפרוצדורה, האם על מנת להביא אותו למאסר צריך תהליך משפטי?

יולי תמיר: האם זה סוג של מעצר?

יולי תמיר: אני שואלת את משרד המשפטים: מתי נדרש תהליך משפטי, ומתי יש יכולת לעצור ללא תהליך משפטי?

יהושע שופמן: יש אפשרות להוציא אנשים מהשטח ולא לנקוט שום פעולה לאחר מכן.

יהושע שופמן: יש אפשרות אחרת, במקרים החמורים יותר, שגם יוציאו אדם מהשטח וגם יגישו נגדו כתב אישום; אולי יעצרו אותו, אולי לא יעצרו אותו, אבל יש אפשרות - ואנחנו מקווים שבאמת לא נגיע למצבים של הליכים משפטיים בלי צורך - שאפשר להוציא אדם מהשטח ולשלוח אותו לדרכו.

מיכאל איתן: העניין של השישה חודשים וקביעת הדבר הזה כעבירה מאפשר את עצם הפינוי.

מיכאל איתן: אם היה ספק אם זאת עבירה, האדם היה יכול להמשיך לשבת.

יולי תמיר: מה שמטריד אותו זאת השאלה של מעצרים ללא הליך משפטי, באיזה תהליך, אם בכלל, אפשר יהיה לעצור אנשים?

יהושע שופמן: כדי להוציא אדם מהשטח, אין צורך בהכרח לעצור אותו.

יולי תמיר: זה בסדר.

נסים זאב: יש לי פה הסתייגות.

נסים זאב: אני מבקש להוסיף את המילים "על תנאי".

נסים זאב: שזה יהיה שישה חודשים על תנאי.

מיכאל איתן: בסדר, נכתוב את זה בתור הסתייגות.

בנימין אלון: כשמציגים את זה, כדאי להציג גם את הגרסה שאנחנו קוראים למחוק את כל סעיפי העונשין.

מיכאל איתן: אני מציג את כל הגרסאות.

מיכאל איתן: עו"ד יהושע שופמן רוצה להציג את עמדתו, אחר כך אציג את העמדות של כל החברים.

יהושע שופמן: כפי שציינת, בהידברות ובהסכמה הסכמנו לוותר על חלק גדול מסעיף 27.

יהושע שופמן: לגבי מה שהצגת, אדוני היושב-ראש, קיבלנו את זה רק הבוקר והופעתנו.

יהושע שופמן: אתמול דובר על הבחנה מסוימת בין אלה שבאים מבחוץ לבין התושבים; התחלנו בשלוש שנים, לעומת צו של המפקד הצבאי שזה חמש שנים, והיה רעיון להוריד לשנתיים לגבי אנשים שהם תושבי השטח.

יהושע שופמן: פה הבנו שהפכו את זה לעוון, שזה הרבה פחות אפילו מעבירה של הפרת הוראה חוקית לפי חוק העונשין הכללי - עבירת הסל.

יהושע שופמן: מה מדובר במסר האומר שזאת עבירה מסוג העבירות הקלות.

יולי יואל אדלשטיין: לגבי התושבים.

יהושע שופמן: אני מסכים אותך שזה בוודאי יהיה השיקול המכריע בהעמדה לדין כשמדובר באדם שלא עוזב את ביתו, אבל כשמגיעים החיילים הוא מפנה את המקום בלי אלימות.

מיכאל איתן: הוא לא מפנה, אבל הוא לא נוקט אלימות.

יהושע שופמן: ההצעה מדברת על אותו אדם שלא בהכרח שוהה בביתו אלא שוהה בשטח - מתחמק, מתחבא, משחק חתול ועכבר, מסכן את החיילים.

בנימין אלון: למה מסכן?

בנימין אלון: זה בלי אלימות.

בנימין אלון: אלימות זה סעיף אחר.

יהושע שופמן: לגבי העבירה הזאת, התחלנו בחמש שנים שזה הדין הכללי באזור, עברנו לשלוש שנים, כאשר שנתיים זה עבירת הסל בחוק העונשין, והפכנו את העבירה הזאת לעוון של שישה חודשים.

בנימין אלון: שנתיים למי שחי בביתו.

סיגל קוגוט: גם שלוש שנים זה עוון.

מיכאל איתן: מה אתם רוצים?

בנימין אלון: הם רוצים עונש מוות.

יהושע שופמן: אנחנו מציעים שלוש שנים ושנתיים.

מיכאל איתן: זאת הצעתכם, נעמיד אותה להצבעה.

מיכאל איתן: רבותיי, אנחנו מתקדמים.

מיכאל איתן: נרשום את הגרסה שלי - חצי שנה ושנתיים; ואת הגרסה של הממשלה - שלוש שנים ושנתיים.

מיכאל איתן: אני אומר שוב - אם יהיה מדובר באדם שיכה, יעמידו אותו לדין על הכאה, על הכשלת עובד ציבור.

מיכאל איתן: יש סעיפים אחרים לשם כך.

מיכאל איתן: לא צריך בכוח להלהיט את הרוחות.

יולי תמיר: אני מסכימה אתך.

יולי יואל אדלשטיין: מי שבאמת ילהיט את הרוחות - המחלקה היהודית בשב"כ תפסיק לשלם לו את המשכורת שלו, זה יהיה עונש מספיק חמור.

יולי יואל אדלשטיין: מי שיתנגד פסיבית, לא נורא אם לא ילכו לשלוש שנות מאסר.

יולי תמיר: אני אתכם.

סיגל קוגוט: עכשיו יש הצעות נוספות.

סיגל קוגוט: ההצעה של חבר הכנסת בני אלון ויצחק כהן - למחוק את העונשין לגבי עבירות של כניסה ושהייה, ולהותיר את העונשין רק לגבי עבירות התקיפה.

מיכאל איתן: אנחנו מוחקים, על פי הצעתי, את סעיפים 27(א)(3), (4), (5) ו-(6).

מיכאל איתן: כל אלה הם סעיפים של עבירות שקיימות גם בדיני העונשין הכלליים.

מיכאל איתן: אם אדם יבצע את הפעילות המתוארת כאן, יהיה אפשר להעמידו לדין.

מיכאל איתן: לא צריך לעשות חוקים מיוחדים למקרה הזה ולאוכלוסייה הזאת.

מיכאל איתן: את סעיף 27(ב) אנחנו מוחקים.

סיגל קוגוט: בנוסח הכחול מחקנו את סעיף 27(ב).

נסים זאב: יש לי שאלה לגבי סעיף 27(א) - אפשר לא לקבוע מאסר בכלל, ושיקול הדעת יהיה לבית המשפט?

סיגל קוגוט: אתה יכול לקבוע עונש אחר, כגון קנס.

סיגל קוגוט: אבל אתה צריך לקבוע עונש כלשהו.

סיגל קוגוט: נכון שיש בחוק העונשין הוראה מה קורה אם לא קובעים עונש, אבל עדיף להחליט על איזשהו עונש, זה לא חייב להיות מאסר.

נסים זאב: אני מבקש שגם בסעיף הקודם יירשם "שישה חודשים על תנאי" כי אני לא רואה הבדל בין ישראלי השוהה - -

מיכאל איתן: אז יש הסתייגות של חבר הכנסת זאב.

סיגל קוגוט: לגבי סעיפים 27(ב) ו-(ג), אנחנו מדברים פה על עבירות של תקיפת שוטר או איש ביטחון או תקיפת עובד ציבור.

סיגל קוגוט: בנוסח הכחול הן היו בכפיפה אחת, כולן באותו סעיף עם אותו עונש, ההפניה היא לחוק העונשין.

סיגל קוגוט: ההתאמה היא שבמקום שבחוק העונשין נאמר "שוטר", כאן זה לרבות חייל ומי שפועל לפי חוק זה.

סיגל קוגוט: אתם ביקשתם שנעשה פילוג בין העבירה של תקיפת שוטר או חייל לבין העבירה של תקיפת עובד ציבור.

סיגל קוגוט: אני מוצאת לנכון להפנות את תשומת לבכם לכך שהעבירה בחוק העונשין של תקיפת עובד ציבור היא חמורה יותר מהעבירה של תקיפת שוטר, ואולי כדאי לכם לחזור כאן לנוסח הממשלתי.

מיכאל איתן: ההצעה שלי היא לחזור לנוסח הממשלתי.

סיגל קוגוט: כדאי לחזור לנוסח הממשלתי.

סיגל קוגוט: בחוק העונשין על תקיפת עובד ציבור העונש הוא חמש שנות מאסר.

מיכאל איתן: משום מה, בחוק העונשין דמו של עובד ציבור נחשב יותר מדמו של שוטר.

מיכאל איתן: על תקיפת עובד ציבור העונש הוא חמש שנים, עונש המינימום יכול להיות גם מאסר על תנאי.

סיגל קוגוט: עונש המינימום יכול להיות גם מאסר על תנאי.

סיגל קוגוט: ניתן להטיל מבחן במקומו.

סיגל קוגוט: רק אם בית המשפט מחליט שראוי פה מאסר בפועל, הוא חייב לתת את המינימום של חמש שנים.

יולי תמיר: אני מבינה שסעיף 27(ב) בכחול מפורט במה שהסברת עכשיו.

סיגל קוגוט: נכון.

סיגל קוגוט: יש לנו עוד הוראות חדשות שלא היו בנוסח הכחול.

סיגל קוגוט: סעיף (ד) שלנו מבהיר את הסכמות של בית משפט בישראל לדון בעבירות האלה, שלא בוצעו במדינת ישראל אלא בוצעו באזור.

סיגל קוגוט: סעיף (ה) מבהיר שלא יראו את זה כעבירת חוץ, שלא צריכים את אישור היועץ המשפטי כאילו זה נעשה במדינה זרה.

סיגל קוגוט: על סעיף (ו) היה דיון אתמול.

מיכאל איתן: לפני כן יש לנו עוד הערה אחת.

מיכאל איתן: בסעיף (ג) כתבנו: "התוקף איש כוחות ביטחון או אדם אחר"; ביקשנו שזה לא יהיה "שפועל על פי חוק זה" אלא "שהוסמך לפעול על פי חוק זה".

יהושע שופמן: אצלנו הנוסח הוא "כשהם ממלאים את תפקידם לפי חוק זה".

מיכאל איתן: אנחנו מבקשים שתהיה הסמכה, כלומר שזה לא יהיה כלפי כל אדם, אלא שנדע מי הפועלים בשם הממשלה שם, לא כל אחד יכול לפעול.

יהושע שופמן: זה לא לגבי שוטרים וכוחות הביטחון, זה לגבי אנשים אחרים שהוסמכו.

מייק בלס: עובדי מדינה, למשל.

גדעון סער: האם צריך להסמיך כל חייל?

אבשלום וילן: לא, הוא בהגדרה של כוחות ביטחון.

יולי יואל אדלשטיין: מי שלובש מדים הוא איש כוחות הביטחון.

סיגל קוגוט: חייל זה ממילא.

נסים זאב: אני רוצה להסתייג בנושא של מי שנמצא קרוב למקום שבו נעברה העבירה, בית משפט שבאזור שיפוטו.

נסים זאב: מכיוון שמדובר באזור לא ברור - אם הוא ישראלי או פלסטיני - אני מבקש שזה יהיה בית משפט בין-לאומי.

מיכאל איתן: אנחנו רושמים הסתייגות.

גלעד ארדן: חבר הכנסת זאב, תציע בית דין רבני.

גלעד ארדן: למה אתה הולך לאומות העולם?

מיכאל איתן: הסעיף האחרון שנוי במחלוקת.

מיכאל איתן: על פי החוק אי אפשר לחקור או לעצור במקום אחד קטינים ומבוגרים.

מיכאל איתן: אנחנו צופים שעלול להיות מצב שבו משפחות שלמות עלולות להיעצר או להיקרא לתחנות משטרה להיחקר.

מיכאל איתן: האפשרות שמשפחות כאלה לא יופרדו תיתכן רק אם החוק יאפשר זאת.

מיכאל איתן: אחרת, יצטרכו להפריד את ההורים מהילדים.

מיכאל איתן: אני חושב שזה מחזה שכדאי שנימנע ממנו.

מיכאל איתן: ניתן אפשרות למשטרה, במקרים כאלה, להחזיק במקום המעצר את הילדים עם ההורים שלהם.

יולי תמיר: אני מבקשת שייאמר "יחד עם בגירים החשודים בביצוע עבירות דומות".

ענת אסיף: כתוב: עבירות כאמור.

יולי תמיר: לא כתוב "לפי חוק זה".

מיכאל איתן: זה כתוב בבירור.

מיכאל איתן: כמובן שאי אפשר יהיה לעצור על בסיס עבירות אחרות, מדובר כעת רק על עבירות הקשורות בחוק זה.

מיכאל איתן: זה לא קשור לשום דבר אחר.

מיכאל איתן: יש עוד הערה חשובה שחברי הוועדה צריכים לדעת.

מיכאל איתן: תוך כדי הדיון בסעיף הזה עלו שאלות בדבר כללים שונים שאינם מפורטים בחוק - איך התהליך יתבצע, מה יהיו ההוראות לשוטרים, איך יהיו תנאי המעצר, ודברים רבים נוספים.

מיכאל איתן: הדיון בשאלה הזאת עורר אצלי את המחשבה שהכנסת ככנסת לא יכולה להיפרד מהבעיה ומהאירוע הזה על-ידי חקיקת החוק, ולהגיד שלום ולהתראות.

מיכאל איתן: אני חושב שהכנסת צריכה להמשיך לעקוב, כמי שאחראית לפקח על פעולות הרשות המבצעת, על המהלך הזה שהוא מאוד מורכב, מאוד מסובך, ויהיה כרוך גם בהחלטות שונות.

מיכאל איתן: יכול להיות שגם לרשות המבצעת יהיה עניין שעוד כמה עיניים ישזפו את ההחלטות האלה ויקבלו עליהן פידבק ציבורי ויקלו עליהן.

מיכאל איתן: אם מסתכלים על דבר החקיקה הזה, יכול להיות שבנקודות מסוימות הם חושבים שאולי הרחקנו לכת.

מיכאל איתן: אבל אין לי ספק שאם לוקחים את דבר החקיקה היום, אחרי שהרשות המחוקקת העירה את הערותיה, אפשר לראות שהיו הרבה הערות שנציגי הרשות המבצעת היו שלמים איתם וקיבלו אותם; הפעם זה אנשי משרד המשפטים שבאו בשם הממשלה.

מיכאל איתן: אותו הדבר יכול לקרות גם לגבי הוראות, תקנות וכללים שהם יוציאו בהמשך.

מיכאל איתן: אני אציע לכנסת שתוקם ועדה משותפת לוועדת החוקה ולוועדת הפנים ואיכות הסביבה, שתהווה מעין ועדה שתוכל - מצד הכנסת - לפקח, לקבל מידע ולהעביר את הבקרה הנדרשת על הליכי הרשות המבצעת שיבוצעו בהתאם לחוק הזה.

יולי תמיר: למה ועדת הפנים ואיכות סביבה?

מיכאל איתן: אני אומר את זה כי תוך כדי הדיון בסעיף הזה עלתה שאלה בדבר כללים שונים.

מיכאל איתן: נמסר לנו שעדיין אין כללים והם מגובשים בימים אלו.

מיכאל איתן: אנחנו מקווים מאוד - וקיבלנו הסכמה - שהכללים יובאו לידיעת הכנסת ברגע שהם יגובשו.

מיכאל איתן: אני מקווה מאוד שהם יגובשו עוד בטרם הכנסת תשלים את החקיקה, ונוכל לראות גם את הכללים האלה.

מיכאל איתן: אבל אני כבר יודע שיהיו כללים שיבואו גם בהמשך, ועניין הוועדה שתעשה את הבקרה לא מוגבל רק לכללים, אלא הוא צריך להיות צמוד לתהליך כולו.

מיכאל איתן: כל ההערות שציינתי עכשיו לא קשורות להליך החקיקה, אלו דברי הבהרה שנטפל בהם בהמשך.

מיכאל איתן: אני מצאתי לנכון לומר אותן על מנת שיהיה ברור שאנחנו לא חושבים שבתהליך החקיקה סיימנו את העבודה.

יצחק לוי: כדאי להדגיש שהסעיף הזה, בכל מקרה, יחזור לדיון בשלב הבא של דיוני הוועדה.

יצחק לוי: הווה אומר, הכללים שהמשטרה תקבע לגבי המעצרים של קטינים ובגירים יחד, יצטרכו להיבחן.

יצחק לוי: הסעיף נראה טוב, אבל אתמול ראינו שיכולים להיות מצבים שהוא לא נראה טוב - לא ביררנו הפרדה בין גברים לנשים, לא דנו על מעצר ילדים דווקא עם בני משפחותיהם או עם בני יישובם.

יצחק לוי: אני רוצה לציין לפרוטוקול שהצעתי דרך הפוכה משלך - בואו כרגע נמחק את הסעיף, כי הוא עדיין לא בשל.

יצחק לוי: והיה אם בהמשך הדיונים נשת

יצחק לוי: כנע על-ידי המשטרה שיש כללים נאותים - נחזיר אותו.

יצחק לוי: אתה, אדוני היושב-ראש, הצעת את הדרך ההפוכה, אבל בכל מקרה צריך לציין שהסעיף הזה יחזור לדיון.

יצחק לוי: יכול להיות שנכון לא להעלות אותו בכלל להצבעה עכשיו, כי בכל מקרה תהיה דרישה, לפחות ממני ואולי גם מצד היושב-ראש, לחזור ולדון בסעיף הזה.

מיכאל איתן: אני אסביר.

מיכאל איתן: חשוב שתקשיבו לתשובה, כי היא נכונה גם לגבי דברים נוספים.

אופיר פינס-פז: אני רוצה לבקש הצבעה שמית בסיבוב הראשון.

נסים זאב: יש עשרות הסתייגויות.

מיכאל איתן: לגבי ההערה של חבר הכנסת יצחק לוי, הערה שנכונה לכל אחד מכם.

מיכאל איתן: אנחנו נצביע היום עד למועד שבו אנחנו נצטרך להצביע על סעיף ייחוד העילה.

מיכאל איתן: אם יהיו בקשות לרוויזיה, אקבל אותן.

מיכאל איתן: לכן, חבר הכנסת לוי, תוכל לממש את הזכות שלך לבקש דיון בנושא זה על-ידי בקשה לרוויזיה.

יצחק לוי: אבל כבר עכשיו יש שתי גרסאות.

מיכאל איתן: הגרסה שלך היא למחוק את הסעיף האחרון.

יצחק לוי: כן, כדי שנהיה בטוחים שהממשלה תבוא עם העניין.

מיכאל איתן: אם כך, יש הצעה של חבר הכנסת לוי למחוק.

מיכאל איתן: אבל שלא יתפרש שהוא מוחק את זה מתוך כוונה, חס וחלילה, לפגוע בזכויות עצורים להיות שם עם ילדיהם, אלא הוא מבקש למחוק בשלב זה, והוא אומר: אם הכללים ישביעו את רצוני, אני אצביע בעד בעתיד.

יצחק לוי: אני מציע שנמחק את הסעיף, ואתה תגיש רוויזיה.

מיכאל איתן: בסדר.

אבשלום וילן: אני חושב שהסברי המשטרה מאוד נכונים.

מיכאל איתן: רבותיי, אנחנו עוברים להצבעה.

נסים זאב: אפשר להוסיף שהרבנים הראשיים לישראל לא יהיו מוגבלים לכניסה לשטח, כמו חברי כנסת?

סיגל קוגוט: כרגע לא מצביעים על הסעיף הזה.

עזמי בשארה: הם עובדי ציבור.

מיכאל איתן: אני לא סופר כמה חברים יש כאן מכל סיעה, אנחנו נקיים הצבעה שמית.

יולי יואל אדלשטיין: הצבעה שמית בסיבוב הראשון, כדי שנדע מי מצביע במקום מי.

גדעון סער: אדוני היושב-ראש, על אף שעברנו עכשיו על הדברים, לפני כל הצבעה תציג את החלופות בתמצית, כדי שהדברים יהיו ברורים בכל נקודה.

מיכאל איתן: חברים, במליאה קודם מצביעים על ההסתייגויות ואחר כך על נוסח הוועדה.

מיכאל איתן: אני מציע שאנחנו נעשה הפוך, כי אני רוצה שכולם יֵדעו על מה הם מצביעים.

מיכאל איתן: אנחנו נקריא את הנוסח של הוועדה, אחר כך נקרא את ההסתייגויות, נצביע על ההסתייגויות ובסוף על הנוסח של הוועדה.

רוני בר-און: אבל לא יהיה אפשר לטעון שהתהליך היה לקוי?

רוני בר-און: שקודם הצבענו על הנוסח ואחר כך על הסתייגויות?

בנימין אלון: לא, אלה לא הסתייגויות.

בנימין אלון: אלה גרסאות, הצעות לתיקון.

סיגל קוגוט: בסעיף 22(א), כנוסח הוועדה, הוחלט שראש הממשלה ושר הביטחון, שניהם חותמים על הצו.

סיגל קוגוט: הוחלט שיום הפינוי שייקבע יהיה בתום 5 חודשים לפחות מיום פרסומו, והוחלט שאם הממשלה שוכנעה מטעמים חיוניים אפשר יהיה לקצר את הזמן ובלבד שזה יבוא לוועדה.

סיגל קוגוט: השאלה לאיזו ועדה, חוקה או חוץ וביטחון.

מיכאל איתן: מי בעד שזה יבוא לוועדת החוקה?

מיכאל איתן: בעד ועדת החוקה, חוק ומשפט - רוב בעד ועדת החוץ והביטחון - 3 נמנעים - 1

מיכאל איתן: העניין יעבור לוועדת החוקה.

סיגל קוגוט: זאת גרסת הוועדה, עכשיו יש הצעות לתיקון.

סיגל קוגוט: הצעת קבוצת יצחק לוי ואח' - שבצו לא ייכלל יותר מיישוב אחד.

סיגל קוגוט: מיכאל איתן - נגד יולי-יואל אדלשטיין - בעד גלעד ארדן - בעד נעמי בלומנטל- בעד רוני בר-און - נגד עזמי בשארה - נגד אבשלום וילן - במקום גלאון - נגד נסים זאב - בעד רשן חן - רוני בריזון - נגד איתן כבל - נגד אליעזר כהן - בעד אתי לבני – אראלה גולן - נגד יצחק לוי - בעד גדעון סער - בעד אופיר פינס - נגד אברהם רביץ - בעד יולי תמיר - נגד

מיכאל איתן: 9 נגד 8 בעד.

מיכאל איתן: ההצעה הזאת הופכת להסתייגות שתובא להצבעה במליאה.

סיגל קוגוט: הצעת חבר הכנסת נסים זאב שעל הצו יחתום גם ממלא מקום ראש הממשלה.

מיכאל איתן: איזה מהם?

נסים זאב: אם יהיו שניים, אז שניהם.

רוני בר-און: אתה עומד על הצבעה בנושא?

נסים זאב: כן.

מיכאל איתן: מצביעים בהרמת ידיים.

מיכאל איתן: מי בעד ההסתייגות ירים את ידו?

מיכאל איתן: שלושה.

מיכאל איתן: מי נגד?

מיכאל איתן: רוב.

מיכאל איתן: הצבעה בעד ההסתייגות – 3 נגד – רוב

מיכאל איתן: ההצעה הופכת להסתייגות.

נסים זאב: ראיתי ארבע ידיים.

מיכאל איתן: אז תרשום ארבע.

מיכאל איתן: שיהיה ארבע מה זה משנה.

סיגל קוגוט: הצעת חבר הכנסת וילן שהצו לא יבוא לאישור, אלא רק לידיעת ועדת החוץ והביטחון.

יצחק לוי: קודם שהצו יאושר.

סיגל קוגוט: אבל, זו גרסת הוועדה.

יהושע שופמן: לא, אבו וילן הציע שהצו המקורי, לא הצו הזה.

סיגל קוגוט: נכון, אתה צודק.

סיגל קוגוט: זה לא חלופי, זה יכול לבוא יחד עם גרסת הוועדה.

סיגל קוגוט: ההצעה של חבר הכנסת וילן אומרת שבכל מקרה צו שהוצא לפי הסעיף הזה, יבוא לידיעת ועדת חוץ והביטחון של הכנסת.

נסים זאב: הייתה לי הסתייגות שם.

סיגל קוגוט: ההסתייגות שלך זה הגרסה הרביעית ותיכף נגיע אליה.

מיכאל איתן: בואו נקבל את ההצעה שלו, מה זה מפריע לנו?

מיכאל איתן: אני מציע שנקבל את הסתייגות של חבר הכנסת וילן פה אחד.

מיכאל איתן: התקבלה, תוסיפי אותה להצעת הוועדה.

סיגל קוגוט: הצעתה של קבוצת יצחק לוי ובני אלון שצו שהוצא בכל מקרה לפי הסעיף הזה, טעון אישור ועדה מוועדות הכנסת.

אופיר פינס-פז: זה כבר אושר.

סיגל קוגוט: לא, הצעת הוועדה היא שרק סטייה מחמישה החודשים מצריכה אישור פרלמנטרי.

מיכאל איתן: הצבעה שמית מיכאל איתן - נגד יולי יואל אדלשטיין - בעד גלעד ארדן - בעד נעמי בלומנטל - בעד רוני בר און - נגד עזמי בשארה - נגד אבשלום וילן- נגד נסים זאב - בעד רוני בריזון - נגד איתן כבל - נגד אליעזר כהן - בעד אראלה גולן - נגד יצחק לוי - בעד גדעון סער - בעד אופיר פינס - נגד אברהם רביץ - בעד יולי תמיר - נגד

מיכאל איתן: התוצאה היא 9 נגד 8 בעד.

מיכאל איתן: זה הופך להסתייגות.

בנימין אלון: תמשיך בהצבעות.

מיכאל איתן: אנחנו עוברים לסעיף קטן (ב).

מיכאל איתן: אנחנו נצביע בסוף על הצעת הוועדה.

סיגל קוגוט: אני אסביר.

סיגל קוגוט: זה צו הגבלה, זה לא צו פינוי.

סיגל קוגוט: צו להגבלת כניסה לשטח.

סיגל קוגוט: יש להחליט אם זה בהתייעצות או בהסכמת שר הביטחון והשר לביטחון הפנים.

מיכאל איתן: אנחנו הצענו התייעצות.

סיגל קוגוט: התייעצות, אז זו גרסת הממשלה, אז אין בעיה.

סיגל קוגוט: היו"ר מיכאל איתן מי הציע בהסכמה?

יצחק לוי: אני ביקשתי הסכמה.

מיכאל איתן: מי בעד ההצעה שזה יהיה שזה יהיה בהסכמה.

מיכאל איתן: יש הצעה אחת בהתייעצות זאת הצעת הוועדה.

מיכאל איתן: יש הצעה שזה יהיה בהסכמה, לא בהתייעצות.

נסים זאב: הסכמה ברוב.

יצחק לוי: הסכמה.

נסים זאב: זה חשוב מאוד.

סיגל קוגוט: הסכמה, זה אומר הסכמה של כל אחד מהם.

מיכאל איתן: מי בעד בהתייעצות ומי בעד הצעות אחרות?

מיכאל איתן: אם יהיה בעד הצעות אחרות נחליט אם זה ברוב כזה או אחר.

רוני בר-און: התייעצות זה נוסח הוועדה?

סיגל קוגוט: כן.

מיכאל איתן: זו תהיה הצבעה בהרמת ידיים.

מיכאל איתן: מי בעד התייעצות ירים את היד?

מיכאל איתן: מי בעד הצעות אחרות?

מיכאל איתן: הצבע ה בעד התייעצות – 9 בעד הצעות אחרות - 8

מיכאל איתן: אנחנו עוברים הלאה.

סיגל קוגוט: כעת הממשלה צריכה לתת תשובה אם הם מסכימים ל-45 יום.

ישראל מימון: הממשלה מבקשת לא להגביל את שיקול הדעת שלה.

סיגל קוגוט: יש מחלוקת בין גרסת הוועדה לגרסת הממשלה.

סיגל קוגוט: הממשלה מעונינת שתהיה נקודה אחרי המשפט: "מהיום ואילך תהיה הגבלה על צו כניסה לשטח", וכל הגרסה שמדברת על זה שהתקופה של ההגבלה לא תעלה על מספר מסוים של ימים, היא גרסת הוועדה וגרסאות של חברי כנסת.

מיכאל איתן: ההצבעה תהיה כעת שמית.

מיכאל איתן: מי בעד עמדת הממשלה?

מיכאל איתן: אחר כך נדבר על הגרסאות האחרות.

רוני בר-און: לא להיות מוגבלת בתקופה.

מיכאל איתן: כן.

מיכאל איתן: מיכאל איתן - נגד יולי אדלשטיין - נגד

מיכאל איתן: אני חוזר, ההצבעה היא מי בעד או נגד עמדת הממשלה.

סיגל קוגוט: שאומרת שבניגוד לעמדת הוועדה לא יהיה בחוק ציון של זמנים לעניין הגבלת כניסה לשטח.

יולי יואל אדלשטיין: שהשטח יהיה סגור לזמן בלתי מוגבל.

רוני בר-און: השאלה היא אם טכניקת ההצבעה בעניין הזה נכונה.

מיכאל איתן: חברים, אנחנו באמצע הצבעה.

מיכאל איתן: אבל, אני לא אהיה נוקשה.

נסים זאב: כן, אבל החברים רוצים לדעת על מה מצביעים, זכותם.

מיכאל איתן: חבר הכנסת בר-און שאל על טכניקת ההצבעה.

מיכאל איתן: יש כאן שני קטבים.

מיכאל איתן: יש כאן שאלה האם לקבוע תאריך, ואחר כך השאלה מה התאריך, כמה זמן.

מיכאל איתן: ראשית אני רוצה לגשת לשאלה האם לקבוע תאריך, כן או לא.

מיכאל איתן: אחר כך אני אעשה הצבעות על כמה זמן.

מיכאל איתן: זאת ההחלטה שלי, זאת הפררוגטיבה שלי להעמיד זאת להצבעה כך.

מיכאל איתן: נתחיל מההתחלה את תהליך ההצבעה.

מיכאל איתן: השאלה היא מי בעד הצעת הממשלה שלפיה לא ייקבע תאריך.

מיכאל איתן: מיכאל איתן - נגד יולי יואל אדלשטיין - נגד גלעד ארדן - נגד נעמי בלומנטל - נגד רוני בר-און בעד עזמי בשארה - בעד אבו וילן- בעד נסים זאב - נגד רוני בריזון - בעד איתן כבל -בעד אליעזר כהן - נגד אראלה גולן - בעד יצחק לוי - נגד גדעון סער - נגד אופיר פינס - נמנע אברהם רביץ - נגד יולי תמיר - בעד

יולי יואל אדלשטיין: אחרי ההצהרות אתמול, יולי?

יולי תמיר: זה לא מעצר, זה לסגור את השטח.

עזמי בשארה: תקימו מתרסים, ניתן לכם זמן?

אבשלום וילן: פרשנות להצבעות?

אבשלום וילן: מה זה?

מיכאל איתן: אני הצבעתי, אני שלם עם ההצבעה שלי.

מיכאל איתן: להגיד היום שאני צודק זה רק העתיד יוכיח.

מיכאל איתן: זו הערכה שאיש מאתנו לא יודע מה היה נבון יותר להצביע על השאלה הזאת.

מיכאל איתן: בעתיד נוכל לראות זאת.

מיכאל איתן: 9 נגד, 7 בעד, 1 נמנע.

יהשוע שופמן: זו הסתייגות.

סיגל קוגוט: הסתייגות של הממשלה.

מיכאל איתן: כעת מדברים על הזמן.

מיכאל איתן: הצעת הוועדה היא לקבוע חודש, עם נימוקים חיוניים לממשלה - היא תוכל לקבל בהחלטת ממשלה עוד שבועיים.

מיכאל איתן: אגב, זה ייתן לכם, חברים יקרים מהממשלה, את המועד הבלתי צפוי.

מיכאל איתן: תוכלו לכנס את הממשלה, ולקבל החלטה במהלך השבועיים האלה, מתי שאתם רוצים.

יולי יואל אדלשטיין: השבועיים הנוספים הם באישור ועדה חוץ?

סיגל קוגוט: אישור הממשלה.

מיכאל איתן: אבל, יש הצעות אחרות.

סיגל קוגוט: יש שתי הצעות אחרות.

סיגל קוגוט: הצעה אחת של חבר הכנסת אדלשטיין.

מיכאל איתן: חברים, אתם חייבים לדעת על מה אנחנו מצביעים כי יש כאן דקויות.

מיכאל איתן: .

מיכאל איתן: יש הצעה אחת שזה יהיה חודש עם עוד 15 יום לממשלה, מטעמים חיוניים.

סיגל קוגוט: לסגור את השטח כשהאנשים עוד גרים בו.

אופיר פינס-פז: מה ההצעה האחרת?

מיכאל איתן: יש שתי הצעות אחרות.

סיגל קוגוט: הצעה אחת היא הצעת חבר הכנסת אדלשטיין שהתקופה לא תעלה על חודש ללא אפשרות סטייה.

סיגל קוגוט: ההצעה השנייה היא של חבר הכנסת בני אלון - 14 יום בלי אפשרות סטייה.

רוני בר-און: אתה צריך להצביע פעמיים.

יולי יואל אדלשטיין: אני מבקש להסיר לגרסה שלי, ולהצטרף לגרסה שלך.

מיכאל איתן: טוב, אז נעשה את זה בהרמת יד.

מיכאל איתן: יש שתי הצעות.

מיכאל איתן: הצעת אחת - 14 יום.

מיכאל איתן: הצעה אחת - חודש פלוס 15 יום.

מיכאל איתן: מי בעד הצעת חודש פלוס 15 יום ירים את ידו?

מיכאל איתן: מי בעד ההצעה השנייה?

מיכאל איתן: הצבעה בעד חודש פלוס 15 יום - 14 בעד ההצעה השנייה - 1 נמנעים - 1

סיגל קוגוט: יש הצעה של חבר הכנסת אדלשטיין לתוספת לסעיף, להוסיף סעיף ג' שיקשור בין מועד הפינוי לתוכנית יישוב חלופית שהממשלה תציע לקהילות שרוצות לעבור בצורת קהילה.

סיגל קוגוט: סעיף ג'.

מיכאל איתן: הצבעה שמית.

אבשלום וילן: זה חייב לעמוד בניגוד?

סיגל קוגוט: זה לא חייב לעמוד בניגוד, הוא מציע שתהיה חובה שכחלק מהליך הפינוי הממשלה תיעתר ותציע.

סיגל קוגוט: חבר הכנסת אדלשטיין הציע את זה.

גדעון סער: יולי, תוריד.

אבשלום וילן: אני רוצה לתמוך בך, אבל בלי התניה.

מיכאל איתן: גם אני.

יולי יואל אדלשטיין: אדוני היושב ראש, תרשה לי, מכיוון שהחברים שאולי לא עקבו אחרי הדיונים לא מבינים.

יולי יואל אדלשטיין: יש אפשרות למצוא אכסניה לסעיף הזה במקום אחר שזה לא מותנה כלל וכלל בפינוי.

יולי יואל אדלשטיין: כלומר, אם הממשלה זאת או אחרת, זאת שתבוא אחרי האחרת, תרצה, היא תיתן אופציה של יישוב חלופי אחרי שיעברו כל הבג"צים של כל הירוקים, וכן הלאה.

יולי יואל אדלשטיין: אני מציע שלא ייווצר מצב שאנשים יילקחו לבתי מלון או לאתרי קרוונים לתקופה בלתי מוגבלת, ואחר כך אם יהיה מקום ואם יהיה מקום, הם יקבלו יישוב חלופי.

יולי יואל אדלשטיין: אלו שתי גרסאות, הן לא פוסלות זו את זו.

יולי יואל אדלשטיין: כל אחד יחליט למה הוא הולך.

יולי תמיר: הם מקבלים כסף, אולי הם יקנו דירות?

עזמי בשארה: הם מקבלים כסף.

יולי יואל אדלשטיין: אני בינתיים לא ראיתי שהם קיבלו תיכף.

מיכאל איתן: זה ירוקן את מהלך הפינוי מתוכנו, זה ברור.

אבשלום וילן: חבל שהסברת.

עזמי בשארה: על מה כל הפיצויים?

מיכאל איתן: הצבעה שמית.

מיכאל איתן: מיכאל איתן - נגד יולי יואל אדלשטיין - בעד גלעד ארדן - בעד נעמי בלומנטל - בעד רוני בר און - נגד עזמי בשארה - נגד אבשלום וילן - נגד נסים זאב - בעד רשף חן - נגד איתן כבל - נגד אליעזר כהן - בעד אראלה גולן - נגד יצחק לוי - בעד גדעון סער - נגד אופיר פינס - נגד אברהם רביץ - בעד יולי תמיר - נגד

מיכאל איתן: 10 נגד, 7 בעד.

מיכאל איתן: בסוף אני אצביע על הכול.

סיגל קוגוט: סעיף 23 - הרב לוי, מאחר שיש בסוף הגבלת זמן אז אתה לא מציע למחוק את הסעיף.

סיגל קוגוט: סעיף 23 , הגרסה של חבר הכנסת אדלשטיין התקבלה: מקום עבודתו או עסקו.

סיגל קוגוט: אנחנו נעבוד על הנוסח של משרד המשפטים, אבל לגבי מסירת חזקה בנכס שזה יהיה היום הקובע ולא ההסכם.

סיגל קוגוט: למעשה ההתנגדות היחידה שיש כאן בסעיף 23(ב), היא גרסתו של חבר הכנסת יצחק לוי.

סיגל קוגוט: אתה הגעת להסכמה עם משרד המשפטים, אתה מוחק את זה.

יצחק לוי: אם הנוסח הוא שנמסרה החזקה, כן.

סיגל קוגוט: כן.

סיגל קוגוט: אין הסתייגות לסעיף ב.

סיגל קוגוט: גרסה ג ' – יש רק הצעה של חבר הכנסת רשף חן להחליף את הנוסח.

יהושע שופמן: אין הסכמה לגבי מקום עבודתו.

סיגל קוגוט: סליחה, לא ידעתי.

סיגל קוגוט: אם כך, הממשלה מתנגדת.

סיגל קוגוט: צריך להצביע.

יהושע שופמן: אם זה יהיה בסעיף הבא, אין לנו בעיה.

סיגל קוגוט: לא, הם רצו שזה יהיה חובה.

יהושע שופמן: אבל בסעיף החובה איננו יודעים איך מוכיחים זאת.

יהושע שופמן: אם אין שיקול דעת יש לנו בעיה שיוכיחו לנו - - - סעיף שיקול דעת אין לנו שום בעיה.

מיכאל איתן: אני מציע שתעבירו את זה לסעיף הבא.

מיכאל איתן: תן להם שיקול דעת.

מיכאל איתן: הם טוענים שכל אחד יגיד שהוא עובד שם.

מיכאל איתן: איך הם ידעו אם הוא עובד או לא עובד?

יהושע שופמן: בעניין הזה אין לנו בעיה.

מיכאל איתן: זה שיקול דעת.

מיכאל איתן: ה"רשאי" כאן יהיה "חייב".

מיכאל איתן: אם אדם עובד באמת זה יהפוך לחייב, נכון?

מיכאל איתן: האם אני מפרש נכון את לשון החוק?

יהושע שופמן: - - - והמפעל עובד, ממשיך לעבוד, כן.

יולי יואל אדלשטיין: אז מה הבעיה של משרד המשפטים?

סיגל קוגוט: הם רוצים שזה לא יהיה בסעיף ב', כי סעיף ב' אומר "המפקד יתיר", בלי שיקול דעת, אלא בסעיף ג "המפקד רשאי להתיר" מתוך הבנה שאם אכן האיש עובד, יתירו לו.

מיכאל איתן: הבעיה שלהם היא יותר היכולת לפקח על טענות שיבואו אנשים רבים ויטענו שהם עובדים, או יקבלו אותם לעבודה מחר.

מיכאל איתן: אני יודע?

מיכאל איתן: נניח שאני רוצה להכשיל, אז מחר אני מפרסם מודעה שדרושים עובדים, ומקבל 20,000 איש לעבודה במשתלות ובחממות.

יולי יואל אדלשטיין: נכון שלמועצת יש"ע יש מוח קרימינלי, אבל אני גם רוצה לומר לך שיש אפשרות הפוכה.

יולי יואל אדלשטיין: אומרים לבעל המפעל: אדוני, סגור את המפעל ועוף.

יולי יואל אדלשטיין: הוא אומר: אני לא אסגור, אני אמשיך להפעיל את המפעל עד שיוציאו אותי.

יולי יואל אדלשטיין: ואז, לא נותנים לעובדים שלו להיכנס.

מייק בלס: אפשר לכתוב: לספקי שירותים ולעובדים.

יולי יואל אדלשטיין: אבל המפקד תמיד רשאי.

יולי יואל אדלשטיין: ואם סיגל קוגוט רוצה לראות את השטח מהבחינה המשפטית, הוא לא רשאי לתת לה אישור להיכנס?

מיכאל איתן: אנחנו רוצים כרגע לייצר מצב שבו אדם שיפגעו בזכויותיו, הוא יוכל לקבל אותן.

מיכאל איתן: אבל מצד שני, לא ליצור מצב שבגלל לשון החוק יהיה אפשר להזרים לשם תחת הכותרת הזאת - אנחנו בעד שאנשים רוצים להפגין, בבקשה - אבל בתנאים שייקבעו.

מיכאל איתן: לא לאפשר לאנשים לנצל את הסעיף הזה כדי להזרים אלפי אנשים לשם.

מיכאל איתן: לכן, האיזון הנכון הוא - -

יולי יואל אדלשטיין: - - שהמפקד רשאי.

יולי יואל אדלשטיין: אבל הוא תמיד רשאי, מה הועילו חכמים בתקנתם?

עזמי בשארה: רשאי להתיר.

עזמי בשארה: הוא יתיר.

מיכאל איתן: הביטוי "רשאי" יתפרש בתנאים שאתה מדבר עליהם כחייב.

מיכאל איתן: כלומר, אם יהיה כתוב רשאי, ואדם יבוא ויגיד שהוא עובד - - -

יולי יואל אדלשטיין: בסדר, הלוואי שמישהו אחר היה נוהג כמוני.

יולי יואל אדלשטיין: אני מסכים.

מיכאל איתן: תודה רבה.

מיכאל איתן: מודה לך על שיתוף הפעולה.

סיגל קוגוט: חבר הכנסת חן ויתר על גרסה ג', לא צריך להצביע עליה.

בנימין אלון: אני מציע להתחיל בגרסה ד, אם תתקבל.

מיכאל איתן: עוד לא הגענו לד', אנחנו בג'.

סיגל קוגוט: חבר הכנסת אלון מציע שבמקום הסעיף כולו, ייאמר שבתקופה הרלוונטית המפקד יתיר כניסה ושהייה לכל מי ששהותו באותו שטח הינה לצורך קיום שגרת החיים.

סיגל קוגוט: במקום כל מה שכתוב בסעיף, חובה - - -

עזמי בשארה: בשביל מה זה?

מיכאל איתן: אבל, יש לנו כבר את מה שכתוב בסעיף.

סיגל קוגוט: לא, בסעיף יש הבחנה בין שיקול דעת לבין חובה.

סיגל קוגוט: כאן יש אמירה שלצורך שגרת החיים חובה תמיד לתת היתר.

אבשלום וילן: אותה בעיה.

אבשלום וילן: חופש גדול, מארגנים מחנה עבודה של 20 אלף איש, פתרנו את הבעיה.

אבשלום וילן: אתה לא מבין את התרגיל?

מיכאל איתן: מי בעד ההצעה של חבר הכנסת בני אלון?

מיכאל איתן: מי נגד ההצעה של חבר הכנסת בני אלון?

מיכאל איתן: ה צ ב ע ה בעד הצעת חבר הכנסת בני אלון - 7 נגד ההצעה של חבר הכנסת בני אלון - 9

מיכאל איתן: לליכוד שישה, לעבודה שלושה, לשינוי שניים, לשאר הסיעות אחד.

איתן כבל: אני יוצא, החלפתי את תמיר, שיצאה רגע.

איתן כבל: מג'דאלה פה.

סיגל קוגוט: סעיף 24, אין עדיין תיקונים.

סיגל קוגוט: יצביעו בסוף על גרסת הוועדה על כל הסעיפים.

סיגל קוגוט: סעיף 25, הרב יצחק לוי מציע למחוק את הסעיף.

מיכאל איתן: מי בעד ההצעה למחוק את סעיף 25 ירים את ידו?

גדעון סער: רגע.

מיכאל איתן: (קורא את סעיף 25).

מיכאל איתן: מי בעד מחיקת הסעיף ירים את ידו?

מיכאל איתן: מי נגד?

מיכאל איתן: ה צ ב ע ה בעד מחיקת הסעיף - 7 נגד מחיקת הסעיף – 8 נמנעים – 1 (עזמי בשארה)

מיכאל איתן: ההצעה נפלה.

מיכאל איתן: אנחנו עוברים לסעיף העונשין.

סיגל קוגוט: כאן יש הצעת הממשלה שהעונש על העבירות בסעיף קטן (א) יהיה שלוש שנים, ולא שנתיים כפי שהיושב-ראש מציע.

מיכאל איתן: הממשלה מציעה שלוש שנים בסעיף (א), אני מציע שהעונש המרבי יהיה שנתיים.

רוני בר-און: עו"ד שופמן, זה ויכוח קריטי?

רשף חן: תסכימו לשנתיים.

יולי תמיר: שנתיים זה מספיק.

מיכאל איתן: בסדר, הסכימו.

ישראל מימון: הקושי הוא בסעיף קטן (ב).

סיגל קוגוט: בסעיף קטן (ב) אנחנו הצענו גרסה לפיה - - -

אופיר פינס-פז: בואו נקבע שנתיים ונצביע יחד.

ישראל מימון: מוסכם.

קריאה: רגע, יש הצעה למחוק את הסעיף.

רוני בר-און: רגע.

סיגל קוגוט: לא, אתה מציע למחוק את שניהם.

סיגל קוגוט: עוד נצביע על זה.

סיגל קוגוט: בב' הצענו גרסה שאדם שמקום מגוריו בשטח והוא נמצא רצוף בשטח מיום החלטת הכנסת על הפינוי, אם הוא לא מתפנה מרצון עונשו יהיה חצי שנה.

סיגל קוגוט: משרד המשפטים סבור שזה עונש קל מידיי.

יולי יואל אדלשטיין: עד חצי שנה.

אופיר פינס-פז: משרד המשפטים צודק, קל מידיי.

מיכאל איתן: חבר הכנסת פינס, אני רוצה להסביר במה מדובר.

רוני בר-און: אפשר לתת לאחד עונש כזה ולאחד עונש אחר?

יולי תמיר: - - -

מיכאל איתן: חבר הכנסת אופיר פינס, אני רוצה לשכנע אותך.

מיכאל איתן: מדובר פה בסיטואציה הזאת.

מיכאל איתן: משפחה שגרה בבית שלה, אומרים לה: אתם צריכים לעזוב.

מיכאל איתן: הם אומרים: אנחנו לא רוצים לעזוב מרצוננו.

מיכאל איתן: הם לא מרביצים, הם לא מאיימים.

מיכאל איתן: אם הם ירביצו למי שיבוא לפנות - - -

אליעזר כהן: משפחה ערבית.

אליעזר כהן: שידמיין שזו משפחה ערבית.

מיכאל איתן: למה אתה עוזר לי עכשיו?

יולי תמיר: למה זה קשור לערבים?

אבשלום וילן: אולי נקשיב ליושב ראש?

נעמי בלומנטל: צ'יטה, חבל.

מיכאל איתן: אם המשפחה הזאת תנקוט באלימות, יש די סעיפים בחוק להעמיד אותה לדין על מה שהיא תעשה.

מיכאל איתן: היא יושבת בבית, היא לא עושה שום דבר.

מיכאל איתן: היא רק אומרת: אנחנו לא קמים.

מיכאל איתן: אתם לוקחים אותנו, קחו אותנו בכוח.

מיכאל איתן: זה הבית שלנו, אנחנו פה.

מיכאל איתן: אני אומר כך חבר הכנסת אופיר פינס, בואו נהיה הגונים.

מיכאל איתן: ממשלות העבודה וממשלות הליכוד הקימו שם יישובים.

מיכאל איתן: הן אמרו לאנשים שם: לכו, ועוד נעזור לכם.

מיכאל איתן: עכשיו, בגלל הצרכים שלנו, אנחנו אומרים להם לזוז עכשיו.

אופיר פינס-פז: אפשר לשמוע את משרד המשפטים?

רוני בר-און: זה לא מה שיעשה את ההבדל, עו"ד בלס.

מיכאל איתן: מה יהיה בפועל?

מיכאל איתן: המשפחה שהוציאו והעבירו אותה מהשטח, אני מקווה שבכלל לא יעמידו אותה לדין, אבל נגיד שכבר העמידו אותה לדין - כמה עונש עוד אתה רוצה לתת לה?

מיכאל איתן: היא לא הרביצה, כמה עונש?

יולי תמיר: שישה חודשים מספיק.

אבשלום וילן: נשמע את נציג משרד המשפטים, המשנה ליועץ המשפטי לממשלה.

יהושע שופמן: - - -לא בגלל המצבים שבהם האדם בביתו, אלא יש מעשי התבצרות, התחמקות, מרדפים, וכד'.

רוני בר-און: תעשה סעיף עונשין נפרד על זה.

יהושע שופמן: אבל, ברגע שהסכמנו לפני דקה בסעיף הקודם להוריד משלוש שנים לשנתיים והיושב-ראש רוצה הפרש, אז שיהיה מחצית העונש.

יהושע שופמן: אנחנו לא נתעקש על זה.

מיכאל איתן: רבותיי, אנחנו נעמיד את זה להצבעה.

רוני בר-און: רק רגע.

מיכאל איתן: חבר הכנסת בר-און בכל הכבוד, אני - - -

רוני בר-און: אני מנסה להסביר גם לבלס וגם לשופמן שהשוליים שבין חצי שנה לשנה הם לא משמעותיים לא מבחינת ההרתעה.

רוני בר-און: זאת אומרת, אף אחד שיבואו לעשות לו את החשבון יגיד: בשישה חודשים אני נשאר ולא מתפנה מרצון, ובשנה אני נבהל ואני הולך מפה.

רוני בר-און: זה סוג של עמידה על קוצו של יו"ד שאני לא מבין אותה.

יהושע שופמן: הוא יבין שהמחוקק לא רציני.

מייק בלס: השאלה היא, האם זאת עבירה רצינית?

מיכאל איתן: למה לתת לו עוד עונש, הוא נענש גם כך.

אופיר פינס-פז: כתוב שאין לו עונש.

מיכאל איתן: אין לי ברירה, כי זו כן עבירה.

אבשלום וילן: ....

אבשלום וילן: תביא ....

מיכאל איתן: חבר הכנסת פינס, אין ברירה גם מסיבות אחרות.

אופיר פינס-פז: תציע תשעה חודשים.

רוני בר-און: אדוני היושב ראש, בין שישה לשנה?

מיכאל איתן: רבותיי, זה עומד להצבעה, נקודה.

קריאה: רגע.

מיכאל איתן: אין רגע ואין חצי רגע.

מיכאל איתן: אנחנו הרבה יותר מדי רגעים הקדשנו ממה שמקובל תהליך הצבעה.

מיכאל איתן: שיחליט מה שהוא רוצה.

אופיר פינס-פז: סיגל, אני רוצה הסתייגות.

מיכאל איתן: רבותיי, יש שתי הצעות.

מיכאל איתן: חבר הכנסת רוני בר-און, כשיש הצבעות בוועדה שלך אני גם כן צועק, ואתה גם כן משתיק אותי.

רוני בר-און: זה לא הצבעות.

רוני בר-און: זה דיון, סליחה.

מיכאל איתן: זה לא דיון, זה הצבעות.

מיכאל איתן: אתה הגעת, הוועדה דנה חודשיים, לא היית באף ישיבה.

רוני בר-און: לא נכון.

רוני בר-און: אל תתחייב כי אני אראה לך פרוטוקולים.

מיכאל איתן: אז היית בישיבה אחת, אולי במקרה.

יולי יואל אדלשטיין: אולי בחצי.

מיכאל איתן: דורית, אני מבקש לקרוא שמות.

מיכאל איתן: יש לנו שתי הצעות.

מיכאל איתן: הצעה של שנה, והצעה של חצי שנה.

ישראל מימון: תשעה חודשים.

מיכאל איתן: תשעה חודשים ושישה חודשים.

יצחק לוי: יש גם הצעה להסיר לגמרי.

מיכאל איתן: רבותיי, אני מבקש להעמיד להצבעה.

מיכאל איתן: אני רוצה שתשימו לב במה מדובר.

נסים זאב: לא העמדת להצבעה את הסעיף הקודם.

מיכאל איתן: רבותיי, מה שעומד כרגע להצבעה זה האם לתת עונש או לא לתת בכלל.

מיכאל איתן: מזה מתחילים.

מיכאל איתן: דורית, תקראי את השמות.

מיכאל איתן: בעד זה לתת עונש, נגד זה לא להעניש בכלל.

מיכאל איתן: מיכאל איתן - בעד יולי אדלשטיין - נגד גלעד ארדן - נגד נעמי בלומנטל - נגד רוני בר-און - בעד עזמי בשארה - בעד אבשלום וילן - בעד נסים זאב - נגד רשף חן - בעד (איתן כבל) גאלב מג'אדלה - בעד אליעזר כהן - נגד אראלה גולן - בעד יצחק לוי - נגד גדעון סער - נגד אופיר פינס-פז - בעד אברהם רביץ - נגד יולי תמיר - בעד

גדעון סער: בנושא זכויות אדם יש לכם הרבה מה ללמוד, זכויות אדם של אנשים שלא חושבים כמוכם.

מיכאל איתן: 9 בעד 8 נגד.

מיכאל איתן: עכשיו יש שלוש אפשרויות: הצעה אחת על תנאי, יש הצעה אחת שישה חודשים, ויש הצעה אחת תשעה חודשים.

מיכאל איתן: בהרמת יד עכשיו.

מיכאל איתן: מי בעד תנאי או בעד עונשי מאסר בפועל?

רוני בר-און: שישה על תנאי.

מיכאל איתן: יש הצעה אחת רק על תנאי שזה יהיה העונש המרבי.

מיכאל איתן: העונש יהיה מאסר על תנאי לשישה חודשים כעבירה מרבית.

נסים זאב: אם חוזר על אותה עבירה, שיהיה בפועל.

נסים זאב: אתה לא יכול מהרגע הראשון לעצור אדם לשישה חודשים, להכניס אותו למעצר.

אופיר פינס-פז: - - -

נסים זאב: קודם כל, תנו את הצ'אנס, את האפשרות.

נסים זאב: יהיה שישה חודשים על תנאי.

רוני בר-און: האם יש חוק שהעונש שלו עבירת מאסר על תנאי?

רוני בר-און: זה פארסה.

רוני בר-און: אין חוק שבו העונש הוא על תנאי.

נסים זאב: למה בפועל?

רוני בר-און: צריך להסביר זאת.

אבשלום וילן: חקיקה מרבית על תנאי?

מיכאל איתן: מי בעד הצעתו של חבר הכנסת נסים זאב?

מיכאל איתן: הצבעה בעד הצעתו של חבר הכנסת נסים זאב - 7 נגד הצעתו של חבר הכנסת נסים זאב - 9

מיכאל איתן: ההצעה של חבר הכנסת נסים זאב נפלה.

מיכאל איתן: עכשיו שתי הצעות: אחת חצי שנה, ואחת תשעה חודשים.

בנימין אלון: עונש מוות.

מיכאל איתן: די, תפסיקו.

מיכאל איתן: אל תגזימו.

בנימין אלון: אם אני מסרב לעזוב את הבית?

מיכאל איתן: זו דוגמה של הקצנה מיותרת.

מיכאל איתן: בזמנו דיברו על חמש שנים, אחר כך הורידו לשלוש, אנחנו בשישה חודשים.

מיכאל איתן: ההצבעה תהיה בצורה כזאת שכל אחד יגיד אם שישה או תשעה.

מיכאל איתן: אני לא אצביע פעמיים על ההצעה הזאת יש או שישה או תשעה.

עזמי בשארה: לא.

יולי יואל אדלשטיין: אל תסתתר אחרי הרמת ידיים.

יולי יואל אדלשטיין: תגיד את זה, שהמצלמה תצלם אותך עם זה.

יולי יואל אדלשטיין: למה לא?

אופיר פינס-פז: לא.

אופיר פינס-פז: תגיד ראשון תשעה.

יולי יואל אדלשטיין: אחר כך אירועי שנת 2000 במגזר הערבי זה נורא, אבל כאן זה בסדר.

עזמי בשארה: זה שטח כבוש.

עזמי בשארה: בגללכם ...

עזמי בשארה: זה נקרא חישוף מעזה, מחשפים.

עזמי בשארה: אתה משווה עם מגזר הערבי?

עזמי בשארה: תשווה עם עזה.

עזמי בשארה: מפציצים את הבתים שלהם.

עזמי בשארה: חישוף.

יולי יואל אדלשטיין: אבירי זכויות האזרח.

רוני בר-און: - - -

נעמי בלומנטל: כשיהיה חוק בכפר ערבי, הם יצביעו כך.

יולי יואל אדלשטיין: ודאי.

מיכאל איתן: רבותיי, הממשלה מסכימה לשישה חודשים, נגמר.

רוני בר-און: תודה.

מיכאל איתן: בסעיף 27 האחרון, יש הצעה של חבר הכנסת לוי לבטל את סעיף ו'.

יהושע שופמן: אגב, אישרתם סעיף עם יום - - -?

סיגל קוגוט: לא, כתבתי בהערת שוליים שזה יום החלטת הכנסת לאישור תוכנית ההתנתקות.

מייק בלס: תשאירו היום הקובע.

מייק בלס: זה יוצר בלבול.

סיגל קוגוט: אני מבטיחה לך שהיום הקובע ישתנה.

סיגל קוגוט: כל עוד יש החלטת ממשלה שאומרת אם וכאשר, והכנסת עוד לא אישרה את זה אפילו?

יהושע שופמן: כרגע יש מועד בחוק שנקרא היום הקובע.

מייק בלס: תעשו היום הקובע.

מייק בלס: אם ישתנה, ישתנה.

אופיר פינס-פז: איפה הסעיפים על האלימות ועל הרס הרכוש?

סיגל קוגוט: זה חוק העונשין.

יולי יואל אדלשטיין: מה עם בגירים בדרגת ....

אופיר פינס-פז: סליחה, היה בהצעת החוק המקורית או לא?

סיגל קוגוט: היה, אבל הממשלה - - -

אופיר פינס-פז: הם לא יודעים משפטים?

אופיר פינס-פז: איך הם כתבו את זה?

אופיר פינס-פז: שופמן לא ידע את זה?

סיגל קוגוט: ידע את זה, הוא הסכים למחוק את זה.

אופיר פינס-פז: הוא יכול להסכים, אבל אני לא מסכים.

אופיר פינס-פז: אני רוצה הסתייגות.

אופיר פינס-פז: אני לא הייתי בדיונים בגלל הבחירות שהיו לנו.

אופיר פינס-פז: עשו פה דברים חמורים מאוד.

מיכאל איתן: חברים, ההפסקה הלא מוכרזת הסתיימה.

אופיר פינס-פז: יהושע שופמן יודע משפטים לפי מיטב ידיעתי.

סיגל קוגוט: אם מישהו הורס את הבית שלו, למה אני צריכה להעניש אותו בכלל על זה?

רשף חן: יש פה החלטה שרוצים שהבתים האלה יעמדו.

יצחק לוי: מה פתאום?

יצחק לוי: אין החלטה כזאת בחוק.

רשף חן: אנחנו מיהרנו, אמרנו שזה ישנו בחוק העונשין וזה איננו.

אופיר פינס-פז: אדוני היושב ראש, אני מבקש להחזיר את כל הסעיפים שעוסקים באלימות ובהרס רכוש, זה הכול.

גלעד ארדן: מגן על ה"חמאס" או על ה"ג'יהאד האסלאמי", מר חן?

מיכאל איתן: חבר הכנסת ארדן, עכשיו אנחנו נעשה סדר.

גלעד ארדן: שיקבלו בתים טובים?

מיכאל איתן: לא מדברים על עמדות אלא על תהליך.

מיכאל איתן: באיזה תהליך אני נמצא כרגע?

בנימין אלון: הצבעות.

מיכאל איתן: בתהליך של הצבעות.

רוני בר-און: אסור לדבר באמצע.

מיכאל איתן: אנחנו מצביעים עכשיו על סעיף 31.

מיכאל איתן: אם למישהו יש איזשהן הצעות, אני מוכן לשמוע אחר כך.

אופיר פינס-פז: אני רוצה לדבר על 27.

סיגל קוגוט: 27(ו).

מיכאל איתן: חבר הכנסת פינס, אל תנהל לי את הוועדה.

מיכאל איתן: אני שומר את זכויותיך.

מיכאל איתן: כל מה שאתה רוצה להעלות עכשיו, אני אתן לך להעלות אחרי ההצבעה.

אופיר פינס-פז: מקובל עליי.

סיגל קוגוט: יש הצעה של חבר הכנסת לוי למחוק את (ו).

מיכאל איתן: סעיף 27(ו) - יש הצעה למחוק אותו, מתוך כוונה אולי לאשר אותו בעתיד.

מיכאל איתן: יש הצעה להשאירו עם אפשרות לרוויזיה, אם הכללים לא יתקבלו על דעתנו.

רוני בר-און: מר לוי לא רוצה שהורים וילדים ייכלאו יחד?

מיכאל איתן: הוא אומר הוא רוצה, אבל הוא רוצה להחזיק את הסעיף - - -

יולי יואל אדלשטיין: חבר הכנסת בר-און, זה לא כתוב פה.

יצחק לוי: אני רוצה שרק הורים וילדים - - -

יולי יואל אדלשטיין: זה לא כתוב.

יולי יואל אדלשטיין: הילדים יהיו במאסר עם פושעים.

מיכאל איתן: חבר הכנסת אדלשטיין, זה לא כתוב.

אבשלום וילן: זה חוק מפורש כדי שמשפחות לא יופרדו.

מיכאל איתן: חבר הכנסת אדלשטיין, זה לא מתאים לך, אתה תמיד ענייני.

מיכאל איתן: אתה אף פעם לא עושה מה שעשית עכשיו.

מיכאל איתן: כאן כתוב שרק לפי סעיף זה, לפי סימן זה.

מיכאל איתן: זאת אומרת, אם אדם מואשם בגניבה, אי אפשר לשים - - -

יולי יואל אדלשטיין: רגע, אם באו בוזזים, חלאות המין האנושי, למעשה הפינוי בתקווה למצוא שם משהו, והם מעל גיל 18.

יולי יואל אדלשטיין: הסעיף אוסר סיטואציה שילד שלי יהיה במאסר יחד אתם?

יולי יואל אדלשטיין: תסביר לי?

יולי יואל אדלשטיין: אתה שואל למה אני מתרגז?

מיכאל איתן: ראשית, אני לא רואה שבאים בוזזים וכל הסיטואציה שאתה מתאר.

יולי יואל אדלשטיין: אתה יודע מה?

יולי יואל אדלשטיין: הפרובוקטורים של המחלקה היהודית, לא חשוב.

נסים זאב: פלסטינים מעזה לא יגיעו?

מיכאל איתן: חבר הכנסת אדלשטיין, מותר לי להסביר לך, או שאתה הגעת לשלב שאתה לא רוצה לשמוע?

יולי יואל אדלשטיין: אני רוצה מאוד לשמוע, אבל תן לי להציע.

מיכאל איתן: תקשיב לי.

יולי יואל אדלשטיין: תמיד, אפילו הקשבה.

מיכאל איתן: בוא נפתח את הסעיף ונקרא אותו.

מיכאל איתן: כתוב כאן: "קטינים החשודים בביצוע עבירות לפי סעיף זה, יוחזקו במעצר בתחנת משטרה לצורך חקירה, יחד עם ....

מיכאל איתן: החשודים בביצוע עבירות כאמור".

רוני בר-און: לא ביזה.

רוני בר-און: רק אידיאולוגיות.

מיכאל איתן: ב"אמור" זה רק העבירות שכלולות כאן.

מיכאל איתן: כלומר, גם הקטינים וגם הבגירים זה לא עבירות ביזה, וזה לא עבירות שאתה מדבר עליהן.

מיכאל איתן: רק לפי מה שכתוב כאן על העבירות האלה.

מיכאל איתן: לכן אתה טועה, טעית.

רשף חן: רוצים שיפרידו אותם?

יולי יואל אדלשטיין: לצערי הרב, אני לא טועה.

יולי יואל אדלשטיין: אני ראיתי עבודה מסוג זה של גורמים שונים בקרב המפגינים, ואני לצערי הרב לא טועה.

יולי יואל אדלשטיין: שנית, אם זו הכוונה אדוני היושב ראש, ואתה החמאתי לי מאוד שאני תמיד ענייני, אז אני מציע להוסיף 2-3 מילים: עם בגירים מדרגת קרבה ראשונה.

רוני בר-און: ואם יעצרו ילד לבד, הוא לא יכול להיות עם השכנים?

מיכאל איתן: למה לא להשאיר לשיקול דעת?

רוני בר-און: אתה מקלקל, פועל נגד האינטרס.

מיכאל איתן: יש מהומה, יכול להיות שההורים של הילדים הם במקום אחר, והילדים נמצאים עם הדוד או עם החבר.

מיכאל איתן: אנחנו יודעים מה יהיה, על מה אתם מדברים?

רוני בר-און: - - -נגד האינטרסים שלך.

מיכאל איתן: הם לא יהיו שם עם פושעים, הם יהיו עם בני הקהילה שלהם.

מיכאל איתן: תן שיקול דעת.

יצחק לוי: יכול להיות שלא.

יצחק לוי: יכול להיות שיהיה ילד - - -

מיכאל איתן: אתם עושים עכשיו מעשה מאוד מכוער.

מיכאל איתן: אתם רוצים להתאכזר לאנשים בכדי להראות שתהיה זוועה עוד יותר גדולה.

יולי יואל אדלשטיין: איך מתאכזר אם אני כותב שיהיו במעצר עם בגירים מדרגת קרבה ראשונה?

מיכאל איתן: מה שאתם עושים הוא לא הוגן.

מיכאל איתן: אתם נלחמים על זה בחמת זעם.

יצחק לוי: קודם כל, חזור בך, אף אח לא רוצה להתאכזר.

יצחק לוי: מי שמתאכזר היא הממשלה.

יולי יואל אדלשטיין: פרידמן, אני רוצה שיחזיקו אותם.

יולי יואל אדלשטיין: ..?

מיכאל איתן: חבר הכנסת אדלשטיין, אני קורא לסדר פעם ראשונה.

מיכאל איתן: חבר הכנסת לוי, עצור עכשיו.

מיכאל איתן: אני מבקש שקט.

מיכאל איתן: חבר הכנסת אליעזר כהן.

מיכאל איתן: אני מוכן שתנמק עוד הפעם, אבל בשקט.

רוני בר-און: האם אני יכול ל- - -?

מיכאל איתן: לא, אני אתן לך לדבר אחריו.

מיכאל איתן: מותר לי לתת לך רשות דיבור אחריו?

מיכאל איתן: תן לו לדבר.

יצחק לוי: אני רוצה להביע את ההתלבטות שלי בסעיף הזה.

יצחק לוי: לא ברור לי שצריך להוריד אותו ולא ברור לי שצריך להשאירו.

יצחק לוי: העניין יהיה תלוי בכללים שהמשטרה תקבע.

יצחק לוי: יכול להיות פה מצבים אנושיים, שצריך לעצור אותם יחד ללילה או לחצי לילה.

יצחק לוי: יכולים להיות גם מצבים הפוכים, שהמשטרה בגלל נוחות תשים אנשים שלא מתאים שיהיו יחד, גם בגירים וילדים גם אם זו אותה עבירה, מיישובים שונים וכו'.

יצחק לוי: לכן אני ביקשתי שהוועדה לא תחליט היום.

יצחק לוי: את הסעיף הזה ביקשתי מלכתחילה שלא נצביע עליו, כי יש עוד דיונים.

יצחק לוי: לא רציתי להציע למחוק.

יצחק לוי: הצעתי ליושב ראש הוועדה לא להצביע עליו ולראות.

יצחק לוי: היתה ישיבה על זה, לא היית, פינס.

אופיר פינס-פז: המשטרה פה.

גדעון סער: ...

גדעון סער: מה אתה רוצה?

יצחק לוי: אנחנו שמענו את המשטרה אתמול בלילה.

יצחק לוי: המשטרה אמרה: אנחנו מגבשים נהלים.

יצחק לוי: אני ביקשתי שלפני שנצביע על הסעיף נראה את הנהלים.

יצחק לוי: היושב ראש רוצה דווקא להצביע.

מיכאל איתן: מה זה "דווקא"?

מיכאל איתן: אחרי חודשיים של חוק.

מיכאל איתן: אני רוצה להצביע, זה משהו מוזר מאוד.

יצחק לוי: אבל, יש לך עוד דיונים.

יצחק לוי: אמרת שיהיה אפשר לעשות רוויזיה.

יצחק לוי: למה שלא נראה את כללי המשטרה?

יצחק לוי: העניין רגיש.

יצחק לוי: ייתכן שהסעיף מאוד חשוב, צריך לראות את הכללים.

יצחק לוי: אולי על פי הכללים נראה שהוא מזיק.

אבשלום וילן: הוא נתן לך הצעה סופר- הוגנת, רוויזיה בעוד חודש, וישנו את זה.

יצחק לוי: אז אני מציע הצעה.

מיכאל איתן: חבר הכנסת לוי, תודה.

מיכאל איתן: חבר הכנסת בר-און, בבקשה.

רוני בר-און: חבר הכנסת אדלשטיין הדגים בפניי את הלוז של הבעיה מבחינתו.

רוני בר-און: הוא אומר: אני לא מוכן שהבן שלי שיהיה שם יצטרך להיות מוחזק בחקירה או במעצר, ביחד עם ברוך מרזל, למשל.

רוני בר-און: אני מציע שאיפה שכתוב "רשאי ניצב משנה להורות כי קטינים החשודים לפי סעיף זה יוחזקו במעצר או בתחנת משטרה", להוסיף: בהסכמתם.

רוני בר-און: אם הבן שלך לא רוצה להיות עם פדרמן, הוא לא יכול להורות.

יולי יואל אדלשטיין: אני מודה מאוד לחבר כנסת בר-און.

רוני בר-און: אם הניצב אומר לקטין והוא אומר לו: אני לא רוצה, אני רוצה להיות עם קטינים, הוא חייב לשים אותו עם קטינים.

רוני בר-און: בהסכמת הקטין.

מיכאל איתן: מה אומרת המשטרה?

סוזי בן ברוך: זה מופיע כאחד הכללים שלנו.

רוני בר-און: כיוונתי לדעת גדולים, תכניסו בחוק.

מיכאל איתן: תודה לחבר הכנסת בר-און על הערתו הקונסטרוקטיבית.

מיכאל איתן: תודה למשטרה על הכללים.

מיכאל איתן: תודה רבה לחברי הכנסת אדלשטין וליצחק לוי.

מיכאל איתן: הורדתם את ההסתייגות.

מיכאל איתן: חבר הכנסת לוי, הורדת את בקשתך למחוק.

יצחק לוי: הורדתי ואני אמנע כי אני רוצה לראות את כל הכללים.

מיכאל איתן: חברי הכנסת, יש הצעה ונראה לי שהיא הצעה קצת תמוהה, אבל אני מקבל את זה.

מיכאל איתן: זכותו להציע.

מיכאל איתן: חבר הכנסת נסים זאב מציע שהשיפוט יהיה בסמכות בית משפט בין-לאומי.

מיכאל איתן: מי בעד ההצעה הזאת ירים את היד?

נסים זאב: אתה הראשון שצריך להיות בעד, בשארה.

מיכאל איתן: הצבעה בעד הצעתו של חבר הכנסת נסים זאב – מיעוט נגד הצעתו של חבר הכנסת נסים זאב – רוב

מיכאל איתן: ירד ברוב דעות.

מיכאל איתן: כעת מדבר חבר הכנסת פינס.

אופיר פינס-פז: אדוני היושב ראש, בנוסח שהממשלה העבירה ואושר בקריאה הראשונה היו שני סעיפים מאוד מאוד חשובים, שנעלמו מהצעת החוק של נוסח הוועדה.

אופיר פינס-פז: שניהם התייחסו פעם אחת למה שקורה אם מתיישב או מתנחל משתמש באלימות כנגד המפנים.

אופיר פינס-פז: הסעיף השני היה לגבי הרס רכוש או דברים מהסוג הזה.

אופיר פינס-פז: משום שאני חושב שאנשי משרד המשפטים יודעים את מה שכל הדיוט יודע, בוודאי אנשי משפט, שהסעיפים קיימים בחוק העונשין, כולנו יודעים ובכל זאת הם הכניסו את הסעיף לא במקרה, אלא בצדק.

מיכאל איתן: תיאור העובדות שלך הוא לא נכון.

מיכאל איתן: יהיו הערות לצד העובדתי.

אופיר פינס-פז: את זה אני מקבל, כי לא הייתי בדיון שעסק בזה.

אופיר פינס-פז: אבל, אני רואה חשיבות עצומה להכניס את הסעיפים לגדר החוק, ואני רוצה לומר למה.

אופיר פינס-פז: ניסיון העבר מוכיח שלא עשו שימוש בחוק העונשין כלפי מתנחלים שהתנגדו באלימות והפעילו אלימות כלפי אחרים.

אופיר פינס-פז: לכן, אני חושב שהדבר הזה צריך להיות חד משמעי.

מיכאל איתן: זה מכוסה.

אופיר פינס-פז: לא מסכים.

נסים זאב: -- -

אופיר פינס-פז: אני חושב שכושר ההרתעה היום בנושא הזה - - -

מיכאל איתן: אני לא יכול נגד העובדות, אני אומר לך שזה מכוסה.

אופיר פינס-פז: איפה זה מכוסה?

אופיר פינס-פז: אני קורא את החוק .

סיגל קוגוט: בסעיף ב-ג שלנו, סעיף של תקיפה של שוטר, כוחות ביטחון ועובד ציבור.

סיגל קוגוט: אנחנו כתבנו סעיף מיוחד לדבר הזה.

מיכאל איתן: אני מבקש להעמיד להצבעה.

רוני בר-און: רק רגע, אני רוצה לשאול שאלה.

מיכאל איתן: אין רגע.

מיכאל איתן: יש הצעה להחזיר חזרה לחוק את סעיפים 24-25.

סיגל קוגוט: לא, 27(א)(1)-(6).

מיכאל איתן: יש הצעה להוסיף את זה, להכניס את זה חזרה לגוף החוק.

אופיר פינס-פז: למה להתנגד לזה?

מיכאל איתן: אני מבקש להעמיד את זה להצבעה.

מיכאל איתן: מיכאל איתן - נגד יולי אדלשטיין - נגד גלעד ארדן - נגד נעמי בלומנטל - נגד רוני בר- און - נגד עזמי בשארה - נמנע אבשלום וילן - בעד נסים זאב - נגד רשף חן - נגד גאלב מג'אדלה - בעד אליעזר כהן - נגד אראלה גולן - נגד יצחק לוי- נגד גדעון -סער נגד אופיר פינס-פז - בעד אברהם רביץ - נגד יולי תמיר- נגד

גלעד ארדן: שר פנים קיצוני.

קריאה: תתחיל להתרגל לזה.

גלעד ארדן: עד לאן תדרדרו את מפלגת העבודה?

גלעד ארדן: שמאלנים סהרוריים.

גלעד ארדן: לאן תובילו אותנו?

גלעד ארדן: ( חבר הכנסת דהאמשה נכנס.

גלעד ארדן: )

מיכאל איתן: רבותיי, 13 נגד, ו- 3 בעד, 1 נמנע.

גלעד ארדן: אפילו "שינוי" היו נגד.

מיכאל איתן: לא רק "שינוי", גם במפלגת "העבודה" היו תומכים בעמדה הזאת.

מיכאל איתן: גם במפלגת "העבודה" היו כאלה שתמכו בנגד.

מיכאל איתן: זה חצה מפלגות.

גדעון סער: פלורליסטים.

רשף חן: גלעד ארדן, אני חושב שאתם המפלגה היחידה בהיסטוריה שהיא פועלת נגד הממשלה של עצמה.

גלעד ארדן: אנחנו המפלגה היחידה שמוציאה ממשלה שהופכת את עמדות המפלגה.

מיכאל איתן: רבותי, ההצבעה האחרונה.

סיגל קוגוט: רגע, לפני זה תגיד שהיום הקובע זה היום שייקבע בחוק עצמו ליום הקובע בעבירה, כי אני כתבתי שזה יום החלטת הכנסת, וזה עוד נתון בוויכוח.

מיכאל איתן: האם צריכים להצביע על זה?

סיגל קוגוט: לא צריכים להצביע, רק להגיד את זה.

מיכאל איתן: רבותיי, יש כאן דבר אחד שדורש הבהרה.

מיכאל איתן: היום הקובע שאנחנו מתייחסים אליו כאן צריך להיקבע על ידי ועדת הכספים כי זה בתחום ההחלטות שלה.

מיכאל איתן: תביאו זאת בחשבון.

מיכאל איתן: על פי הצעת הממשלה זה יהיה היום שבו הממשלה קיבלה את ההחלטה, 6 ביוני 2004.

סיגל קוגוט: בעבירה אני אפנה לביטוי היום הקובע.

סיגל קוגוט: אם הוא ישונה בוועדת הכספים אז זה יחול גם פה.

מיכאל איתן: אם זה ישונה בוועדת הכספים זה יחול גם פה.

מיכאל איתן: עכשיו ההצבעה האחרונה: ההצבעה האחרונה תהיה על הנוסח של הצעת הוועדה לאחר שהורדנו את כל ההסתייגויות.

מיכאל איתן: אני קורא לזה כרגע מקשה אחת של סעיפים שאנחנו מאשרים אותם כאשר נשלים - - - חבר הכנסת גדעון סער, מה שאני אומר עכשיו מאוד חשוב.

מיכאל איתן: אתה צריך לשים לב, יש לי טקטיקה.

מיכאל איתן: כשאני אומר מקשה אחת, תיכף יבואו אחרי זה ויגידו: אבל, יש דברים שהם לא במקשה.

מיכאל איתן: רציתי שתשים לב אליהם.

מיכאל איתן: אנחנו מצביעים עכשיו על הסעיפים האלה שאיתם אנחנו סיימנו את העבודה.

מיכאל איתן: אנחנו נקבל ונדון בסעיפים שנותרו לנו.

מיכאל איתן: נצביע אחר כך על הכול יחד להעברה לקריאה שנייה ושלישית ואנחנו לא נפתח יותר את הסעיפים האלה, זאת המשמעות של ההחלטה, אלא אם תהיה רוויזיה ואני אסכים לרוויזיות.

אופיר פינס-פז: מה זה?

מיכאל איתן: אם אנשים ירצו רוויזיה.

גדעון סער: עברנו סעיף סעיף בצורה הכי מסודרת.

גדעון סער: ממילא ההצבעה על המקשה האחת זה כשיהיה איחוד עילה.

גדעון סער: עד אשר לא יהיה איחוד עילה, אין מקשה אחת.

גדעון סער: אז למה להצביע?

מיכאל איתן: לא הצבעתי על סעיפי הוועדה, רק על ההסתייגויות.

מיכאל איתן: במקום להצביע סעיף סעיף, אני מצביע על כל הסעיפים במכה אחת.

מיכאל איתן: אנחנו מצביעים על הסעיפים שנותרו בהצעת החוק, אחרי שהורדנו את כל ההסתייגויות, סעיפים 22 עד 27 כנוסח הוועדה.

מיכאל איתן: מי בעד ומי נגד בהצבעה שמית.

מיכאל איתן: מיכאל איתן - בעד יולי יואל אדלשטיין - נגד גלעד ארדן - נגד נעמי בלומנטל - נגד רוני בר-און - בעד עזמי בשארה - נמנע אבשלום וילן - בעד נסים זאב - נגד רשף חן - בעד גאלב מג'אדלה - בעד אליעזר כהן - נגד אראלה גולן - בעד יצחק לוי - נגד גדעון סער - נגד אופיר פינס-פז - בעד אברהם רביץ - נגד יולי תמיר - בעד

מיכאל איתן: ההצעה לא עברה.

מיכאל איתן: 8 בעד 8 נגד.

רוני בר-און: רוויזיה.

יצחק לוי: אני מבקש התייעצות סיעתית.

יצחק לוי: מפד"ל א' ו-ב' יחד.

מיכאל איתן: ההצעה לא עברה.

מיכאל איתן: רבותיי, המצב הוא כזה.

מיכאל איתן: אנחנו נמצאים בסיטואציה שההצבעות על הרוויזיה ייערכו לאחר שאנחנו נקבל את הצעת החוק מוועדת הכספים.

נסים זאב: אתה צודק עזמי, וכל הכבוד לך.

עזמי בשארה: חבר הכנסת זאב, אם תחזור על זה אני אצביע בעד.

נסים זאב: תפסיק לאיים, עשה זאת.

מיכאל איתן: אתה כבר לא תוכל.

מיכאל איתן: ההצבעה על הרוויזיות תוצבע בשלב שבו נדון בהמשך.

מיכאל איתן: אנחנו לא נקיים שוב את כל הדיון.

מיכאל איתן: אנחנו נביא את כל ההצעות ביחד.

אופיר פינס-פז: מחר.

מיכאל איתן: אני לא עושה את זה מחר, כי יכול להיות שיהיו דברים שיבואו מוועדת הכספים.

אופיר פינס-פז: לא, בנושא הזה.

אבשלום וילן: אדוני היושב ראש, בשנים עברו הצבענו על התקציב בוועדת כספים, ויושב ראש הקואליציה גדעון סער דאג להחליף את כל המתנגדים.

אבשלום וילן: אם הוא היה טיפה בעל אינטגריטי כמו אז, אז אני מניח - - - זה יכול להיות גם מחר.

אבשלום וילן: שיחליף את עצמו, מה קרה?

מיכאל איתן: תודה רבה.